title: Σύσταση της Εποπτεύουσας Αρχής της ΕΖΕΣ αριθ. 150/06/COL, της 17ης Μαΐου 2000 , σχετικά με ένα συντονισμένο πρόγραμμα επιθεώρησης στον τομέα της διατροφής των ζώων για το 2006

text:
               21.12.2006

               EL

               Επίσημη Εφημερίδα της Ευρωπαϊκής Ένωσης

               L 366/96

      ΣΫΣΤΑΣΗ ΤΗΣ ΕΠΟΠΤΕΫΟΥΣΑΣ ΑΡΧΉΣ ΤΗΣ ΕΖΕΣ

   αριθ. 150/06/COL
   της 17ης Μαΐου 2000
   σχετικά με ένα συντονισμένο πρόγραμμα επιθεώρησης στον τομέα της διατροφής των ζώων για το 2006
   Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ,
   Έχοντας υπόψη, τη συμφωνία για τον Ευρωπαϊκό Οικονομικό Χώρο, και ιδίως το άρθρο 109 παράγραφος 1 και το πρωτόκολλο 1,
   τη συμφωνία μεταξύ των κρατών της ΕΖΕΣ σχετικά με την ίδρυση Εποπτεύουσας Αρχής και Δικαστηρίου, και ιδίως το άρθρο 5 παράγραφος 2 στοιχείο β) και το πρωτόκολλο 1,
   την πράξη που αναφέρεται στο σημείο 31α του κεφαλαίου II του παραρτήματος I της συμφωνίας ΕΟΧ (οδηγία 95/53/ΕΚ του Συμβουλίου, της 25ης Οκτωβρίου 1995, για τον καθορισμό των αρχών οργάνωσης των επίσημων ελέγχων στον τομέα της διατροφής των ζώων
       (1), όπως τροποποιήθηκε και προσαρμόστηκε στη συμφωνία ΕΟΧ με το πρωτόκολλο 1 αυτής και ιδίως με το άρθρο 22 παράγραφος 3,
   Εκτιμώντας τα ακόλουθα:

               (1)

               Το 2005, οι χώρες της ΕΖΕΣ εντόπισαν ορισμένα θέματα τα οποία αξίζει να αποτελέσουν αντικείμενο συντονισμένου προγράμματος επιθεώρησης το έτος 2006.

               (2)

               Παρότι η πράξη που αναφέρεται στην παράγραφο 33 του κεφαλαίου II του παραρτήματος I της συμφωνίας ΕΟΧ (Οδηγία 2002/32/ΕΚ, σχετικά με τις ανεπιθύμητες ουσίες στις ζωοτροφές
                   (2), όπως τροποποιήθηκε, καθορίζει τη μέγιστη περιεκτικότητα της αφλατοξίνης B1 στις ζωοτροφές, δεν υπάρχουν κανόνες ΕΟΧ για άλλες μυκοτοξίνες, όπως η ωχρατοξίνη Α, η ζεαραλενόνη, η δεσοξυνιβαλενόλη, οι φουμονισίνες και οι τοξίνες Τ-2 και ΗΤ-2. Η συλλογή πληροφοριών σχετικά με την ύπαρξη αυτών των μυκοτοξινών μέσω τυχαίας δειγματοληψίας θα μπορούσε να παράσχει χρήσιμα στοιχεία για την εκτίμηση της κατάστασης ενόψει των εξελίξεων όσον αφορά τη νομοθεσία. Επιπλέον, ορισμένες πρώτες ύλες ζωοτροφών, όπως τα σιτηρά και οι ελαιούχοι σπόροι, είναι ιδιαίτερα εκτεθειμένες στη μόλυνση από μυκοτοξίνες λόγω των συνθηκών συγκομιδής, αποθήκευσης και μεταφοράς. Δεδομένου ότι η συγκέντρωση μυκοτοξινών ποικίλλει από έτος σε έτος, είναι σκόπιμο να συλλέγονται στοιχεία από διαδοχικά έτη για όλες τις αναφερόμενες μυκοτοξίνες.

               (3)

               Προηγούμενοι έλεγχοι για την ύπαρξη αντιβιοτικών και κοκκιδιοστατικών σε ορισμένες ζωοτροφές που προορίζονται για είδη ή κατηγορίες ζώων για τα οποία δεν επιτρέπονται αυτές οι δραστικές ουσίες, δείχνουν ότι εξακολουθεί να διαπράττεται αυτό το είδος παράβασης. Επιπλέον, σύμφωνα με τις διατάξεις του άρθρου 11 παράγραφος 2 της νομοθετικής πράξης που αναφέρεται στην παράγραφο 1α του κεφαλαίου ΙΙ του παραρτήματος Ι της συμφωνίας ΕΟΧ (κανονισμός (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων
                   (3), είναι σημαντικό να εξασφαλιστεί ότι η σταδιακή κατάργηση των αντιβιοτικών εφαρμόζεται αποτελεσματικά.

               (4)

               Η συμμετοχή της Νορβηγίας και της Ισλανδίας στα προγράμματα εντος του πεδίου εφαρμογής του παραρτήματος ΙΙ της παρούσας σύστασης αναφορικά με ουσίες που απαγορεύεται να χρησιμοποιούνται ως πρόσθετες ύλες στις ζωοτροφές θα πρέπει να αξιολογηθεί σύμφωνα με τις εξαιρέσεις των χωρών αυτών από το κεφάλαιο ΙΙ του παραρτήματος Ι της συμφωνίας ΕΟΧ και, ειδικότερα, από την πράξη που αναφέρεται στην παράγραφο 1α του κεφαλαίου ΙΙ του παραρτήματος Ι της συμφωνίας ΕΟΧ, κανονισμός (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου.

               (5)

               Είναι σημαντικό να εξασφαλιστεί η αποτελεσματική εφαρμογή των περιορισμών χρήσης πρώτων υλών ζωικής προέλευσης στις ζωοτροφές, όπως ορίζεται στη σχετική κοινοτική νομοθεσία.

               (6)

               Η συμμετοχή της Ισλανδίας στα προγράμματα εντος του πεδίου εφαρμογής του παραρτήματος ΙΙΙ της παρούσας σύστασης όσον αφορά περιορισμούς στην παραγωγή και τη χρήση πρώτων υλών ζωοτροφών ζωικής προέλευσης θα πρέπει να αξιολογηθεί σύμφωνα με τις εξαιρέσεις της χώρας από το κεφάλαιο Ι του παραρτήματος Ι της συμφωνίας ΕΟΧ.

               (7)

               Ενδείκνυται να εξασφαλιστεί ότι τα επίπεδα των ιχνοστοιχείων χαλκού και ψευδαργύρου στις σύνθετες ζωοτροφές για χοίρους δεν υπερβαίνουν τη μέγιστη επιτρεπόμενη περιεκτικότητα που καθορίζεται στην πράξη που αναφέρεται στην παράγραφο 1zq του κεφαλαίου ΙΙ του παραρτήματος Ι της συμφωνίας ΕΟΧ (κανονισμός (EΚ) αριθ. 1334/2003 της Επιτροπής, της 25ης Ιουλίου 2003, για την τροποποίηση των όρων έγκρισης ορισμένων πρόσθετων υλών που ανήκουν στην ομάδα των ιχνοστοιχείων και οι οποίες χρησιμοποιούνται στις ζωοτροφές
                   (4) όπως τροποποιήθηκε. Η συμμετοχή της Νορβηγίας στα προγράμματα στο πλαίσιο του παραρτήματος IV θα πρέπει να αξιολογηθεί όσον αφορά τις εξαιρέσεις της χώρας αυτής από το κεφάλαιο II του παραρτήματος I της συμφωνίας ΕΟΧ.

         Τα μέτρα που προβλέπονται στην παρούσα σύσταση είναι σύμφωνα με τη γνώμη της επιτροπής φυτών και ζωοτροφών της ΕΖΕΣ, η οποία επικουρεί την Εποπτεύουσα Αρχή της ΕΖΕΣ,
   ΣΥΝΙΣΤΑ:

               1.

               Να εφαρμόσουν, κατά τη διάρκεια του 2005, συντονισμένο πρόγραμμα επιθεώρησης με σκοπό τον έλεγχο:

                           (α)

                           της συγκέντρωσης μυκοτοξινών (αφλατοξίνη B1, ωχρατοξίνη Α, ζεαραλενόνη, δεσοξυνιβαλενόλη, φουμονισίνες και τοξίνες Τ-2 και ΗΤ-2) στις ζωοτροφές, υποδεικνύοντας τις μεθόδους ανάλυσης· η μέθοδος δειγματοληψίας περιλαμβάνει τυχαία και στοχοθετημένη δειγματοληψία· στην περίπτωση της στοχοθετημένης δειγματοληψίας, τα δείγματα πρέπει να είναι πρώτες ύλες ζωοτροφών για τις οποίες υπάρχουν υπόνοιες ότι περιέχουν υψηλότερες συγκεντρώσεις μυκοτοξινών, όπως σπόροι δημητριακών, ελαιούχοι σπόροι, ελαιούχοι καρποί, τα προϊόντα και παραπροϊόντα τους, καθώς και πρώτες ύλες ζωοτροφών που έχουν αποθηκευτεί για μεγάλο χρονικό διάστημα ή έχουν μεταφερθεί με θαλάσσια μέσα σε μεγάλες αποστάσεις· στην περίπτωση της αφλατοξίνης B1· πρέπει επίσης να δοθεί ιδιαίτερη προσοχή στις σύνθετες ζωοτροφές για αμελγόμενα ζώα, εκτός από τα αμελγόμενα βοοειδή· τα αποτελέσματα των ελέγχων κοινοποιούνται σύμφωνα με το υπόδειγμα του παραρτήματος Ι·

                           (β)

                           κοκκιδιοστατικών ή/και ιστομονοστατικών, είτε επιτρέπεται είτε όχι να χρησιμοποιούνται ως πρόσθετες ύλες στις ζωοτροφές για ορισμένα είδη και κατηγορίες ζώων, που απαντούν συχνά σε μη φαρμακούχα προμείγματα και σύνθετες ζωοτροφές στις οποίες δεν επιτρέπεται η χρήση των εν λόγω ουσιών· οι έλεγχοι πρέπει να έχουν ως στόχο τις ουσίες αυτές σε προμείγματα και σύνθετες ζωοτροφές αν η αρμόδια αρχή θεωρεί ότι υπάρχει μεγαλύτερη πιθανότητα διαπίστωσης παρατυπιών· τα αποτελέσματα των ελέγχων κοινοποιούνται σύμφωνα με το υπόδειγμα του παραρτήματος ΙΙ·

                           (γ)

                           της εφαρμογής της σταδιακής κατάργησης των αντιβιοτικών ως πρόσθετων υλών, όπως προβλέπεται στο παράρτημα ΙΙ·

                           (δ)

                           της εφαρμογής των περιορισμών στην παραγωγή και χρήση πρώτων υλών ζωοτροφών ζωικής προέλευσης, όπως ορίζεται στο παράρτημα IΙΙ·

                           (ε)

                           των επιπέδων χαλκού και ψευδαργύρου στις σύνθετες ζωοτροφές για χοίρους, όπως ορίζεται στο παράρτημα IV.

               2.

               Συνιστάται στις χώρες ΕΖΕΣ να συμπεριλάβουν τα αποτελέσματα του συντονισμένου προγράμματος επιθεωρήσεων το οποίο προβλέπεται στην παράγραφο 1 ως ξεχωριστό κεφάλαιο στην ετήσια έκθεση για τις δραστηριότητες ελέγχου που θα υποβληθεί στην Εποπτεύουσα Αρχή της ΕΖΕΣ έως την 1η Απριλίου 2007 σύμφωνα με το άρθρο 22 παράγραφος 2 της νομοθετικής πράξης που αναφέρεται στο σημείο 31α του κεφαλαίου II του παραρτήματος I της συμφωνίας ΕΟΧ (Οδηγία 95/53/ΕΚ) και στην τελευταία έκδοση του εναρμονισμένου υποδείγματος υποβολής εκθέσεων.

      Βρυξέλλες, 17 Μαΐου 2006.

            Για την Εποπτεύουσα Αρχή της ΕΖΕΣ

         Kristján Andri STEFÁNSSON

            Μέλος της Αρχής

         Niels FENGER

            Διευθυντής

      (1)  ΕΕ L 265, 8.11.1995, σ. 17. Οδηγία όπως τροποποιήθηκε για τελευταία φορά με την οδηγία 2001/46/ΕΚ του Ευρωπαϊκού Κοινοβουλίου και του Συμβουλίου (ΕΕ L 234, 1.9.2001, σ. 55).

      (2)  ΕΕ L 140 της 30.5.2002, σ. 10. Οδηγία όπως τροποποιήθηκε για τελευταία φορά με την οδηγία 2006/77/ΕΚ της Επιτροπής (ΕΕ L 271 της 30.9.2006, σ. 53).

      (3)  ΕΕ L 268, 18.10.2003, σ. 29. Κανονισμός ο οποίος τροποποιήθηκε για τελευταία φορά με τον κανονισμό (ΕΚ) αριθ. 378/2005 της Επιτροπής (ΕΕ L 59, 5.3.2005, σ. 8).

      (4)  ΕΕ L 187, 26.7.2003, σ. 29. Κανονισμός όπως τροποποιήθηκε με τον κανονισμό (ΕΚ) αριθ. 1980/2005 της Επιτροπής (ΕΕ L 318, 6.12.2005, σ. 3)

      ΠΑΡΑΡΤΗΜΑ I
      Συγκέντρωση ορισμένων μυκοτοξινών (αφλατοξίνη B1, ωχρατοξίνη Α, ζεαραλενόνη, δεσοξυνιβαλενόλη, φουμονισίνες και τοξίνες Τ-2 και ΗΤ-2) στις ζωοτροφές
      Επιμέρους αποτελέσματα όλων των δειγμάτων που ελέγχθηκαν· υπόδειγμα υποβολής εκθέσεων το οποίο αναφέρεται στην παράγραφο 1 στοιχείο α)

                  Ζωοτροφές

                  Δειγματοληψία (τυχαία ή στοχοθετημένη)

                  Είδος και συγκέντρωση μυκοτοξινών (μg/kg σε σχέση με ζωοτροφή με ποσοστό υγρασίας 12 %)

                  Κατηγορία (1)

                  Είδος: (2)

                  Χώρα καταγωγής

                  Αφλατοξίνη B1

                  Ωχρατοξίνη A

                  Ζεαραλενόνη

                  Δεσοξυνιβαλενόλη

                  Φουμονισίνες (3)

                  Τοξίνες T-2 και ΗΤ-2 (4)

            Η αρμόδια αρχή πρέπει να αναφέρει επίσης:

                  —

                  τα μέτρα που λαμβάνονται σε περίπτωση υπέρβασης των μέγιστων ορίων για την αφλατοξίνη B1·

                  —

                  τις μεθόδους ανάλυσης που χρησιμοποιήθηκαν·

                  —

                  τα όρια ανίχνευσης.

         (1)  Να επιλέξετε μία από τις παρακάτω κατηγορίες: πρώτες ύλες ζωοτροφών, προμείγματα, συμπληρώματα ζωοτροφών, πλήρεις ζωοτροφές, σύνθετες ζωοτροφές.

         (2)  Να επιλέξετε ένα από τα παρακάτω είδη: (α) για τις πρώτες ύλες ζωοτροφών, την ονομασία της πρώτης ύλης ζωοτροφών όπως ορίζεται στο μέρος Β του παραρτήματος της νομοθετικής πράξης που αναφέρεται στο σημείο 14a του κεφαλαίου II του παραρτήματος I της συμφωνίας ΕΟΧ (οδηγία 96/25/ΕΚ του Συμβουλίου, της 29ης Απριλίου 1996, για την κυκλοφορία των πρώτων υλών ζωοτροφών, για την τροποποίηση των οδηγιών 70/524/ΕΟΚ, 74/63/ΕΟΚ, 82/471/ΕΟΚ και 93/74/ΕΟΚ και για την κατάργηση της οδηγίας 77/101/ΕΟΚ)· (β) για τις άλλες ζωοτροφές, το στοχευόμενο ζωικό είδος.

         (3)  Η συγκέντρωση φουμονισινών Β1 και Β2 μπορεί να αναφερθεί ως το άθροισμα των δύο.

         (4)  Η συγκέντρωση των τοξινών Τ-2 και ΗΤ-2 μπορεί να αναφερθεί ως το άθροισμα των δύο.

      ΠΑΡΑΡΤΗΜΑ II
      Παρουσία ορισμένων φαρμακευτικών ουσιών που δεν επιτρέπεται να χρησιμοποιούνται ως πρόσθετες ύλες στις ζωοτροφές
      Ορισμένες φαρμακευτικές ουσίες μπορούν να χρησιμοποιούνται νόμιμα ως πρόσθετες ύλες σε προμείγματα και σύνθετες ζωοτροφές για ορισμένα είδη και κατηγορίες ζώων, εάν πληρούν τις απαιτήσεις του άρθρου 10 της πράξης που αναφέρεται στο σημείο 1α του κεφαλαίου II του παραρτήματος I της συμφωνίας ΕΟΧ (κανονισμός (EΚ) αριθ. 1831/2003).

      Η παρουσία μη επιτρεπόμενων φαρμακευτικών ουσιών στις ζωοτροφές συνιστά παράβαση.
      Οι φαρμακευτικές ουσίες που πρόκειται να ελεγχθούν επιλέγονται από τις ακόλουθες:

                  1.

                  Φαρμακευτικές ουσίες που επιτρέπεται να χρησιμοποιούνται ως πρόσθετες ύλες στις ζωοτροφές μόνο για ορισμένα είδη και κατηγορίες ζώων:

                              δεκοκινάτη (Deccox)

                              δικλαζουρίλη (Clinacox 0,2 %)

                              υδροβρωμική αλοφουγινόνη (Stenorol)

                              νατριούχος λασαλοσίντ Α (Avatec 15 %)

                              εναμμώνια μαδουραμικίνη α (Cygro 1 %)

                              νατριούχος μονενσίνη (Elancoban G100, 100, G200, 200)

                              ναρασίνη

                              ναρασίνη — νικαρβασίνη (Maxiban G160)

                              υδροχλωρική ρομπενιδίνη (Cycostat 66G)

                              νατριούχος σαλινομυκίνη (Sacox 120G, 120)

                              νατριούχος σεμδουραμικίνη (Aviax 5 %)

                  2.

                  Φαρμακευτικές ουσίες που δεν επιτρέπεται πλέον να χρησιμοποιούνται ως πρόσθετες ύλες στις ζωοτροφές:

                              αμπρόλιο

                              αμπρόλιο/ethopabate

                              αρπρινοκίδη

                              αβιλαμυκίνη

                              αβοπαρκίνη

                              καρβαδόξη

                              διμετριδαζόλη

                              δινιτολμίδη

                              φλαβοφωσφολιπόλη

                              ιπρονιδαζόλη

                              meticlorpindol

                              meticlorpindol/methylbenzoquate

                              νικαρβαζίνη

                              νιφουρσόλη

                              ολακινδόξη

                              ρονιδαζόλη

                              σπιραμυκίνη

                              τετρακυκλίνες

                              φωσφορική τυλοσίνη

                              βιργινιαμυκίνη

                              βακιτρακίνη ψευδαργύρου

                              άλλες αντιμικροβιακές ουσίες

                  3.

                  Φαρμακευτικές ουσίες που δεν είχε επιτραπεί ποτέ να χρησιμοποιούνται ως πρόσθετες ύλες στις ζωοτροφές:
                  άλλες ουσίες
                  Επιμέρους αποτελέσματα όλων των μη συμμορφούμενων δειγμάτων· υπόδειγμα υποβολής εκθέσεων το οποίο αναφέρεται στην παράγραφο 1 στοιχείο β)

                              Τύπος ζωοτροφής (είδος και κατηγορία ζώων)

                              Ουσία που ανιχνεύθηκε

                              Επίπεδο που ανιχνεύθηκε

                              Λόγος παράβασης (1)

                              Μέτρα που ελήφθησαν

            Η αρμόδια αρχή πρέπει να αναφέρει επίσης:

                  —

                  το συνολικό αριθμό των δειγμάτων που ελέγχθηκαν·

                  —

                  τις ονομασίες των ουσιών που ερευνήθηκαν·

                  —

                  τις μεθόδους ανάλυσης που χρησιμοποιήθηκαν·

                  —

                  τα όρια ανίχνευσης.

         (1)  Λόγος που οδήγησε στην παρουσία μη επιτρεπόμενης ουσίας στη ζωοτροφή, όπως διαπιστώθηκε μετά την έρευνα που διενεργήθηκε από την αρμόδια αρχή.

      ΠΑΡΑΡΤΗΜΑ III
      Περιορισμοί στην παραγωγή και τη χρήση πρώτων υλών ζωοτροφών ζωικής προέλευσης
      Με την επιφύλαξη των άρθρων 3 έως 13 και 15 της οδηγίας 95/53/EΚ, τα κράτη ΕΖΕΣ θα πρέπει να εφαρμόσουν συντονισμένο πρόγραμμα επιθεώρησης κατά τη διάρκεια του 2006 για να διαπιστώσουν εάν τηρήθηκαν οι περιορισμοί στην παραγωγή και χρήση πρώτων υλών ζωοτροφών ζωικής προέλευσης.
      Συγκεκριμένα, για να εξασφαλιστεί ότι εφαρμόζεται αποτελεσματικά η απαγόρευση της χορήγησης μεταποιημένων ζωικών πρωτεϊνών σε ορισμένα ζώα, όπως καθορίζεται στο παράρτημα IV της πράξης που αναφέρεται στο σημείο 7.1.12 του κεφαλαίου Ι του παραρτήματος Ι της συμφωνίας ΕΟΧ (κανονισμός (ΕΚ) αριθ. 999/2001 του Ευρωπαϊκού Κοινοβουλίου και του Συμβουλίου, της 22ας Μαΐου 2001, για τη θέσπιση κανόνων πρόληψης, καταπολέμησης και εξάλειψης ορισμένων μεταδοτικών σπογγωδών εγκεφαλοπαθειών
          (1), τα κράτη της ΕΖΕΣ οφείλουν να εφαρμόζουν ειδικό πρόγραμμα ελέγχου που βασίζεται σε στοχοθετημένους ελέγχους. Σύμφωνα με το άρθρο 4 της οδηγίας 95/53/EΚ, το πρόγραμμα ελέγχου πρέπει να βασίζεται σε μια στρατηγική με βάση τον κίνδυνο, η οποία θα περιλαμβάνει όλα τα στάδια παραγωγής και όλα τα είδη εγκαταστάσεων όπου παράγονται, διακινούνται και χορηγούνται ζωοτροφές. Τα κράτη ΕΖΕΣ πρέπει να δώσουν ιδιαίτερη προσοχή στον ορισμό των κριτηρίων που μπορεί να συνδέονται με κάποιο κίνδυνο. Ο συντελεστής στάθμισης που απονέμεται σε κάθε κριτήριο πρέπει να είναι ανάλογος με τον κίνδυνο. Η συχνότητα των επιθεωρήσεων και ο αριθμός των δειγμάτων που αναλύονται στις εγκαταστάσεις πρέπει να είναι ανάλογα με το σύνολο των συντελεστών στάθμισης που απονέμονται στις εγκαταστάσεις αυτές.
      Οι ακόλουθοι χώροι και τα ακόλουθα κριτήρια που αναφέρονται ενδεικτικά πρέπει να λαμβάνονται υπόψη κατά την κατάρτιση προγράμματος ελέγχου:

                        Χώροι

                        Kριτήρια

                        Συντελεστής στάθμισης

                  Μονάδες παραγωγής ζωοτροφών

                              —

                              Μονάδες παραγωγής ζωοτροφών διπλής ροής που παράγουν σύνθετες ζωοτροφές για μηρυκαστικά και σύνθετες ζωοτροφές για μη μηρυκαστικά, οι οποίες περιέχουν μεταποιημένες ζωικές πρωτεΐνες που υπόκεινται σε παρέκκλιση

                              —

                              Μονάδες παραγωγής ζωοτροφών με ιστορικό μη συμμόρφωσης ή για τις οποίες υπάρχει σχετική υπόνοια

                              —

                              Μονάδες παραγωγής ζωοτροφών με μεγάλες ποσότητες εισαγόμενων ζωοτροφών υψηλής περιεκτικότητας σε πρωτεΐνες όπως ιχθυάλευρο, σογιάλευρο, άλευρο γλουτένης αραβοσίτου και συμπυκνώματα πρωτεϊνών

                              —

                              Μονάδες παραγωγής ζωοτροφών με υψηλή παραγωγή σύνθετων ζωοτροφών

                              —

                              Κίνδυνος διασταυρούμενης μόλυνσης ως αποτέλεσμα εσωτερικών διαδικασιών λειτουργίας (ξεχωριστοί σιροί, έλεγχος του αποτελεσματικού διαχωρισμού των γραμμών παραγωγής, έλεγχος των συστατικών, εσωτερικό εργαστήριο, διαδικασίες δειγματοληψίας, κτλ.)

                  Συνοριακοί σταθμοί ελέγχου και άλλα σημεία εισόδου στην Κοινότητα

                              —

                              Εισαγωγές μεγάλων/μικρών ποσοτήτων ζωοτροφών

                              —

                              Ζωοτροφές υψηλής περιεκτικότητας σε πρωτεΐνες

                  Κτηνοτροφικές εκμεταλλεύσεις

                              —

                              Σταθεροί αναμείκτες οι οποίοι χρησιμοποιούν μεταποιημένες ζωικές πρωτεΐνες που υπόκεινται σε παρέκκλιση

                              —

                              Κτηνοτροφικές εκμεταλλεύσεις με μηρυκαστικά και άλλα είδη (κίνδυνος διασταυρούμενης σίτισης)

                              —

                              Κτηνοτροφικές εκμεταλλεύσεις που αγοράζουν ασυσκεύαστες ζωοτροφές

                  Έμποροι

                              —

                              Αποθήκες και ενδιάμεση αποθήκευση ζωοτροφών υψηλής περιεκτικότητας σε πρωτεΐνες

                              —

                              Διακίνηση μεγάλου όγκου ασυσκεύαστων ζωοτροφών

                              —

                              Μεταπράτες σύνθετων ζωοτροφών οι οποίες έχουν παραχθεί στο εξωτερικό

                  Φορητοί αναμείκτες

                              —

                              Αναμείκτες που παράγουν ζωοτροφές για μηρυκαστικά και μη μηρυκαστικά

                              —

                              Αναμείκτες με ιστορικό μη συμμόρφωσης ή για τους οποίους υπάρχει σχετική υπόνοια

                              —

                              Αναμείκτες που δέχονται ζωοτροφές υψηλής περιεκτικότητας σε πρωτεΐνες

                              —

                              Αναμείκτες με υψηλή παραγωγή ζωοτροφών

                              —

                              Εξυπηρετείται μεγάλος αριθμός κτηνοτροφικών εκμεταλλεύσεων, μεταξύ των οποίων υπάρχουν εκμεταλλεύσεις με μηρυκαστικά

                  Μεταφορικά μέσα

                              —

                              Οχήματα που χρησιμοποιούνται για τη μεταφορά μεταποιημένων ζωικών πρωτεϊνών και ζωοτροφών

                              —

                              Οχήματα με ιστορικό μη συμμόρφωσης ή για τα οποία υπάρχει σχετική υπόνοια

            Εναλλακτικά σε σχέση με αυτούς τους χώρους και τα κριτήρια που αναφέρονται ενδεικτικά, τα κράτη μέλη μπορούν να διαβιβάζουν στην Επιτροπή τη δική τους εκτίμηση κινδύνου πριν από τις 31 Μαΐου 2006.
      Οι δειγματοληψίες πρέπει να στοχεύουν παρτίδες ή συμβάντα όπου υπάρχει μεγάλη πιθανότητα διασταυρούμενης μόλυνσης με απαγορευμένες μεταποιημένες πρωτεΐνες (η πρώτη παρτίδα ύστερα από τη μεταφορά ζωοτροφών οι οποίες περιείχαν ζωικές πρωτεΐνες που είναι απαγορευμένες για τη συγκεκριμένη παρτίδα, τεχνικά προβλήματα ή αλλαγές στη γραμμή παραγωγής, αλλαγές στους χώρους αποθήκευσης ή στους σιρούς για ασυσκεύαστο υλικό).
      Οι έλεγχοι πρέπει επίσης να επεκτείνονται στην ανάλυση της σκόνης στα οχήματα, τον εξοπλισμό παρασκευής και τους χώρους αποθήκευσης.
      Ο ελάχιστος αριθμός επιθεωρήσεων ανά έτος σε ένα κράτος μέλος πρέπει να είναι 10 ανά 100 000 τόνους παραγόμενων σύνθετων ζωοτροφών. Ο ελάχιστος αριθμός επίσημων δειγμάτων ανά έτος σε ένα κράτος μέλος πρέπει να είναι 20 ανά 100 000 τόνους παραγόμενων σύνθετων ζωοτροφών. Εν αναμονή της έγκρισης εναλλακτικών μεθόδων, για την ανάλυση των δειγμάτων πρέπει να χρησιμοποιείται μικροσκοπική ταυτοποίηση και κατ' εκτίμηση προσδιορισμός όπως περιγράφεται στην πράξη που αναφέρεται στο σημείο 31i του κεφαλαίου ΙΙ του παραρτήματος I της συμφωνίας ΕΟΧ (οδηγία 2003/126/EΚ της Επιτροπής, της 23ης Δεκεμβρίου 2003, για καθορισμό αναλυτικών μεθόδων για τον προσδιορισμό των συστατικών ζωικής προέλευσης για τον επίσημο έλεγχο των ζωοτροφών
          (2). Η παρουσία απαγορευμένων συστατικών ζωικής προέλευσης στις ζωοτροφές πρέπει να θεωρείται παράβαση της απαγόρευσης των ζωοτροφών.
      Τα αποτελέσματα των προγραμμάτων επιθεώρησης πρέπει να ανακοινώνονται στην Επιτροπή με την εξής μορφή.
      Περίληψη των ελέγχων σχετικά με τους περιορισμούς της σίτισης με ζωοτροφές ζωικής προέλευσης (σίτιση με απαγορευμένες μεταποιημένες ζωικές πρωτεΐνες)
      Α.   Τεκμηριωμένες επιθεωρήσεις

                  Στάδιο

                  Αριθμός επιθεωρήσεων που περιλαμβάνουν ελέγχους για την παρουσία μεταποιημένων ζωικών πρωτεϊνών

                  Αριθμός παραβάσεων που βασίζονται σε ελέγχους των εγγράφων τεκμηρίωσης κτλ. και όχι σε εργαστηριακές δοκιμές

                  Εισαγωγή πρώτων υλών ζωοτροφών

                  Αποθήκευση πρώτων υλών ζωοτροφών

                  Μονάδες παραγωγής ζωοτροφών

                  Σταθεροί/φορητοί αναμείκτες

                  Έμποροι ζωοτροφών

                  Μεταφορικά μέσα

                  Κτηνοτροφικές εκμεταλλεύσεις χωρίς μηρυκαστικά

                  Κτηνοτροφικές εκμεταλλεύσεις με μηρυκαστικά

                  Λοιπά:

            Β.   Δειγματοληψία και έλεγχος πρώτων υλών ζωοτροφών και σύνθετων ζωοτροφών για μεταποιημένες ζωικές πρωτεΐνες

                  Χώροι

                  Αριθμός επίσημων δειγμάτων που ελέγχθηκαν για μεταποιημένες ζωικές πρωτεΐνες

                  Αριθμός μη συμμορφούμενων δειγμάτων

                  Παρουσία μεταποιημένων ζωικών πρωτεϊνών από χερσαία ζώα

                  Παρουσία μεταποιημένων ζωικών πρωτεϊνών από αλιεύματα

                  Πρώτες ύλες ζωοτρο-φών

                  Σύνθετες ζωοτροφές

                  Πρώτες ύλες ζωοτρο-φών

                  Σύνθετες ζωοτροφές

                  Πρώτες ύλες ζωοτρο-φών

                  Σύνθετες ζωοτροφές

                  για μηρυκα-στικά

                  για μη μηρυκα-στικά

                  για μηρυκα-στικά

                  για μη μηρυκα-στικά

                  για μηρυκα-στικά

                  για μη μηρυκα-στικά

                  Κατά την εισαγωγή

                  Μονάδες παραγωγής ζωοτροφών

                  Μεταπράτες/αποθήκευση

                  Μεταφορικά μέσα

                  Σταθεροί/φορητοί αναμείκτες

                  Στην κτηνοτροφική εκμετάλλευση

                  Λοιπά:

            Γ.   Περίληψη των απαγορευμένων μεταποιημένων ζωικών πρωτεϊνών που βρέθηκαν σε δείγματα ζωοτροφών που προορίζονταν για μηρυκαστικά

                  Μήνας δειγματοληψίας

                  Είδος, βαθμός και προέλευση της μόλυνσης

                  Κυρώσεις (ή άλλα μέτρα) που επιβλήθηκαν

                  1

                  2

                  3

                  4

                  5

                  …

         (1)  ΕΕ L 147, 31.5.2001, σ. 1. Κανονισμός όπως τροποποιήθηκε την τελευταία φορά με τον κανονισμό (ΕΚ) αριθ. 1993/2004 της Επιτροπής (ΕΕ L 344, 20.11.2004, σ. 12).

         (2)  ΕΕ L 339 της 24.12.2003, σ. 78.

      ΠΑΡΑΡΤΗΜΑ IV
      Επιμέρους αποτελέσματα όλων των δειγμάτων (συμμορφούμενων και μη συμμορφούμενων) όσον αφορά την περιεκτικότητα των σύνθετων ζωοτροφών για χοίρους σε χαλκό και ψευδάργυρο

                  Είδος σύνθετης ζωοτροφής (κατηγορία ζώων)

                  Ιχνοστοιχείο (χαλκός ή ψευδάργυρος)

                  Επίπεδο που ανιχνεύθηκε (mg/kg πλήρων ζωοτροφών)

                  Λόγος υπέρβασης της μέγιστης περιεκτικότητας (1)

                  Μέτρα που ελήφθησαν

         (1)  Όπως διαπιστώθηκε μετά την έρευνα που διενεργήθηκε από την αρμόδια αρχή.


				|

		52014PC0434

			Σύσταση ΑΠΟΦΑΣΗ ΤΟΥ ΣΥΜΒΟΥΛΙΟΥ για την κατάργηση της απόφασης 2010/407/ΕΕ σχετικά με την ύπαρξη υπερβολικού ελλείμματος στη Δανία /* COM/2014/0434 final */

			   	Σύσταση
ΑΠΟΦΑΣΗ
ΤΟΥ ΣΥΜΒΟΥΛΙΟΥ
για την
κατάργηση της
απόφασης 2010/407/ΕΕ
σχετικά με την
ύπαρξη
υπερβολικού
ελλείμματος
στη Δανία
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
Συνθήκη για τη
λειτουργία της
Ευρωπαϊκής
Ένωσης, και
ιδίως το άρθρο 126
παράγραφος 12,
Έχοντας
υπόψη τη
σύσταση της
Επιτροπής,
Εκτιμώντας
τα ακόλουθα:
(1)       Με
την απόφαση 2010/407/EΕ
του
Συμβουλίου,
της 13ης Ιουλίου
2010[1], μετά
από σύσταση
της Επιτροπής,
το Συμβούλιο
αποφάνθηκε ότι
υπήρχε
υπερβολικό
έλλειμμα στη
Δανία. Το Συμβούλιο
σημείωσε ότι,
σύμφωνα με τα
στοιχεία που
κοινοποίησαν
οι δανικές
αρχές τον
Απρίλιο του 2010, το
έλλειμμα
γενικής
κυβέρνησης
προβλεπόταν να
ανέλθει στο 5,4%
του ΑΕΠ το 2010,
υπερβαίνοντας
συνεπώς την
τιμή αναφοράς
του 3% του ΑΕΠ που
ορίζει η Συνθήκη.
Το ακαθάριστο
χρέος γενικής
κυβέρνησης
προβλεπόταν να
ανέλθει στο 45,1%
του ΑΕΠ το 2010,
επίπεδο πολύ χαμηλότερο
από την τιμή
αναφοράς του 60%
του ΑΕΠ που ορίζει
η Συνθήκη[2].
(2)       Στις 13
Ιουλίου 2010,
σύμφωνα με το
άρθρο 126
παράγραφος 7 της
ΣΛΕΕ και το
άρθρο 3
παράγραφος 4
του κανονισμού
(ΕΚ) αριθ. 1467/97 του Συμβουλίου,
της 7ης Ιουλίου
1997, για την
επιτάχυνση και
τη διασαφήνιση
της εφαρμογής
της
διαδικασίας του
υπερβολικού
ελλείμματος[3], το
Συμβούλιο
απηύθυνε,
κατόπιν
συστάσεως της
Επιτροπής,
σύσταση προς
τη Δανία
προκειμένου να
τερματιστεί η
κατάσταση του
υπερβολικού
ελλείμματος
έως το τέλος του
2013 το αργότερο. Η
σύσταση
δημοσιοποιήθηκε.
(3)       Σύμφωνα
με το άρθρο 4 του
πρωτοκόλλου
σχετικά με τη
διαδικασία του
υπερβολικού
ελλείμματος
που προσαρτάται
στις Συνθήκες,
η Επιτροπή
παρέχει τα
στοιχεία για την
εφαρμογή της
διαδικασίας
αυτής. Στο
πλαίσιο της
εφαρμογής του
εν λόγω
πρωτοκόλλου,
τα κράτη μέλη
υποχρεούνται
να κοινοποιούν
στοιχεία για
τα δημόσια
ελλείμματα και
το δημόσιο
χρέος και
άλλες συναφείς
μεταβλητές δύο
φορές τον
χρόνο, δηλαδή
πριν από την 1η Απριλίου
και πριν από
την 1η
Οκτωβρίου,
σύμφωνα με το
άρθρο 3 του
κανονισμού (ΕΚ)
αριθ. 479/2009 του
Συμβουλίου, της
25ης Μαΐου 2009, για
την εφαρμογή
του
πρωτοκόλλου (αριθ.
12) σχετικά με τη
διαδικασία του
υπερβολικού
ελλείμματος το
οποίο
προσαρτάται στη
Συνθήκη για
την ίδρυση της
Ευρωπαϊκής
Κοινότητας[4].
(4)       Όταν
εξετάζεται αν
μια απόφαση
σχετικά με την
ύπαρξη
υπερβολικού
ελλείμματος θα
πρέπει να
καταργηθεί, το
Συμβούλιο θα
πρέπει να
λάβει απόφαση
επί τη βάσει
των δεδομένων
που
κοινοποιούνται.
Επιπλέον, μια
απόφαση
σχετικά με την
ύπαρξη
υπερβολικού ελλείμματος
θα πρέπει να
καταργείται
μόνον εάν οι
προβλέψεις της
Επιτροπής
δείχνουν ότι
το έλλειμμα
δεν θα υπερβεί
την τιμή
αναφοράς 3% του
ΑΕΠ κατά τη
διάρκεια του
χρονικού
ορίζονται των
προβλέψεων[5].
(5)       Βάσει
των στοιχείων
που
παρασχέθηκαν
από την Επιτροπή
(Eurostat) σύμφωνα με το
άρθρο 14 του
κανονισμού (ΕΚ)
αριθ. 479/2009, μετά την
κοινοποίηση
από πλευράς
της Δανίας πριν
από την 1η
Απριλίου 2014 και
βάσει των
εαρινών
προβλέψεων των
υπηρεσιών της
Επιτροπής του 2014,
συνάγονται τα
ακόλουθα
συμπεράσματα:
–
Το
έλλειμμα
γενικής
κυβέρνησης
παρέμεινε στο 3%
της τιμής
αναφοράς του
ΑΕΠ κατά την
περίοδο 2010-2013, εκτός
από το 2012, όταν το
ισοζύγιο
επηρεάστηκε
αρνητικά από
έκτακτη
επιστροφή
δαπανών που
συνδεόταν με
μεταρρύθμιση
του
συνταξιοδοτικού
συστήματος το 2011.
Σύμφωνα με τις
εκτιμήσεις, η
έκτακτη αυτή
επιστροφή
επιδείνωσε το
δημοσιονομικό
ισοζύγιο κατά 1,6%
του ΑΕΠ το 2012. Το
έλλειμμα
γενικής
κυβέρνησης
αντιπροσώπευε
2,5% του ΑΕΠ το 2010, 1,9%
του ΑΕΠ το 2011, 3,8%
του ΑΕΠ το 2012 και 0,8%
του ΑΕΠ το 2013. Η
βελτίωση του
δημοσιονομικού
ισοζυγίου οφείλεται
στα μέτρα
εξυγίανσης που
ελήφθησαν, τόσο
ως προς τα
έσοδα όσο και
ως προς τις
δαπάνες, και συγκεκριμένα
στην περιορισμένη
αύξηση της
δημόσιας
κατανάλωσης.
–
Το
πρόγραμμα
σύγκλισης της
Δανίας για το 2014
προβλέπει ότι
το έλλειμμα
γενικής
κυβέρνησης θα
μειωθεί στο 1,3%
του ΑΕΠ το 2014 και
στο 2,9% του ΑΕΠ το
2015. Κατά την περίοδο
2013-2014, τα δημόσια
οικονομικά
πλήττονται από
έκτακτα έσοδα
που
προέρχονται
από την
αναδιάρθρωση των
υφιστάμενων
συνταξιοδοτικών
καθεστώτων υπό
μορφή
κεφαλαίου,
βάσει της
οποίας είναι
δυνατό να
εξοφληθεί με
ευνοϊκό
συντελεστή η
φορολογική
υποχρέωση που
συνδέεται με
τις μελλοντικές
συντάξεις υπό
μορφή
κεφαλαίου.
Σύμφωνα με τις
εκτιμήσεις, το
μέτρο αυτό θα
βελτιώσει το
δημοσιονομικό
ισοζύγιο κατά 1,8%
περίπου του
ΑΕΠ κατά τα δύο
έτη. Το 2015, το
μέτρο αυτό δεν
θα έχει
συνέπειες, με
αναμενόμενο
αποτέλεσμα να
αυξηθεί το
δημοσιονομικό
έλλειμμα.
Σύμφωνα με τις
εαρινές
προβλέψεις των
υπηρεσιών της
Επιτροπής του 2014,
η Επιτροπή
εκτιμά ότι το
έλλειμμα
γενικής
κυβέρνησης θα
ανέλθει στο 1,2% του
ΑΕΠ το 2014 και στο 2,7%
του ΑΕΠ το 2015.
Επομένως, το
έλλειμμα
αναμένεται να
παραμείνει
κάτω από την
τιμή αναφοράς
του 3% του ΑΕΠ
κατά τη
διάρκεια του
χρονικού
ορίζοντα των
προβλέψεων.
–
Μετά τη
σωρευτική
βελτίωση, κατά 0,7%
του ΑΕΠ μεταξύ
του 2011 και του 2013,
το διαρθρωτικό
ισοζύγιο,
δηλαδή το
διορθωμένο ισοζύγιο
για τον
οικονομικό
κύκλο και
χωρίς τα έκτακτα‑
και τα λοιπά
προσωρινά
μέτρα,
προβλέπεται
ότι θα επιδεινωθεί
περαιτέρω κατά
0,8% περίπου του
ΑΕΠ το 2014 (έως -0,2%
του ΑΕΠ) και
κατά 0,3% του ΑΕΠ
το 2015, με βάση την
παραδοχή της
αμετάβλητης
πολιτικής.
–
Σύμφωνα
με τις εαρινές
προβλέψεις των
υπηρεσιών της
Επιτροπής του 2014,
το ακαθάριστο
χρέος γενικής
κυβέρνησης θα
μειωθεί στο 43,5%
του ΑΕΠ το 2014 και,
εν συνεχεία, θα
αυξηθεί στο 44,9%
του ΑΕΠ το 2015,
επίπεδο
χαμηλότερο της
τιμής αναφοράς
του 60% του ΑΕΠ που
ορίζει η
Συνθήκη.
(6)       Το
Συμβούλιο
υπενθυμίζει
ότι, αρχής
γενομένης από
το 2014, έτος που
έπεται της
διόρθωσης του
υπερβολικού
ελλείμματος, η
Δανία
υπόκειται στο
προληπτικό σκέλος
του Συμφώνου
Σταθερότητας
και Ανάπτυξης
και ότι θα
πρέπει να διατηρήσει
το διαρθρωτικό
ισοζύγιο
τουλάχιστον
στο επίπεδο
του
μεσοπρόθεσμου
στόχου της.
(7)       Σύμφωνα
με το άρθρο 126
παράγραφος 12
της Συνθήκης,
μια απόφαση
του Συμβουλίου
σχετικά με την
ύπαρξη υπερβολικού
ελλείμματος
καταργείται,
εφόσον, κατά τη
γνώμη του, έχει
διορθωθεί το
υπερβολικό
έλλειμμα στο
οικείο κράτος
μέλος.
(8)       Κατά
τη γνώμη του
Συμβουλίου, το
υπερβολικό
έλλειμμα της
Δανίας έχει
διορθωθεί και
η απόφαση 2010/407/ΕΕ θα
πρέπει,
επομένως, να
καταργηθεί,
ΕΞΕΔΩΣΕ
ΤΗΝ ΠΑΡΟΥΣΑ
ΑΠΟΦΑΣΗ:
Άρθρο 1
Από
συνολική
αξιολόγηση
συνάγεται ότι
η κατάσταση
υπερβολικού
ελλείμματος
στην Δανία
έχει διορθωθεί.
Άρθρο 2
Η
απόφαση 2010/407/ΕΕ
καταργείται.
Άρθρο 3
Η
παρούσα
απόφαση
απευθύνεται
στο Βασίλειο
της Δανίας.
Βρυξέλλες,
                                                                       Για
το Συμβούλιο
                                                                       Ο
Πρόεδρος
[1]               ΕΕ L 189 της 22.7.2010, σ.
15.
[2]               Το
έλλειμμα
γενικής
κυβέρνησης για
το 2010 αναθεωρήθηκε
στη συνέχεια
στο 2,5% του ΑΕΠ,
ενώ το
ακαθάριστο έλλειμμα
γενικής
κυβέρνησης
αναθεωρήθηκε
στο 42,8% του ΑΕΠ.
[3]               ΕΕ L 209 της 2.8.1997, σ.
6.
[4]               ΕΕ L 145 της 10.6.2009, σ.
1.
[5]               Σύμφωνα με
τις
«Λεπτομερείς
ρυθμίσεις για
την εφαρμογή
του Συμφώνου
Σταθερότητας
και Ανάπτυξης
και
κατευθυντήριες
γραμμές για τη
μορφή και το
περιεχόμενο
των
προγραμμάτων
σταθερότητας
και σύγκλισης»
της 3ης Σεπτεμβρίου
2012. Βλ.:
http://ec.europa.eu/economy_finance/economic_governance/sgp/pdf/coc/code_of_conduct_en.pdf


title: Σύσταση του Συμβουλίου, της 8ης Ιουλίου 2014 , σχετικά με το εθνικό πρόγραμμα μεταρρυθμίσεων της Σλοβακίας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Σλοβακίας για το 2014

text:
               29.7.2014

               EL

               Επίσημη Εφημερίδα της Ευρωπαϊκής Ένωσης

               C 247/122

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 8ης Ιουλίου 2014
   σχετικά με το εθνικό πρόγραμμα μεταρρυθμίσεων της Σλοβακίας για το 2014 και τη διατύπωση γνώμης του Συμβουλίου σχετικά με το πρόγραμμα σταθερότητας της Σλοβακίας για το 2014
   2014/C 247/23
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης, και ιδίως το άρθρο 121 παράγραφος 2 και το άρθρο 148 παράγραφος 4,
   Έχοντας υπόψη τον κανονισμό (ΕΚ) αριθ. 1466/97 του Συμβουλίου, της 7ης Ιουλίου 1997, για την ενίσχυση της εποπτείας της δημοσιονομικής κατάστασης και την εποπτεία και τον συντονισμό των οικονομικών πολιτικών (1), και ιδίως το άρθρο 5 παράγραφος 2,
   Έχοντας υπόψη τη σύσταση της Ευρωπαϊκής Επιτροπής,
   Έχοντας υπόψη τα ψηφίσματα του Ευρωπαϊκού Κοινοβουλίου,
   Έχοντας υπόψη τα συμπεράσματα του Ευρωπαϊκού Συμβουλίου,
   Έχοντας υπόψη τη γνώμη της επιτροπής απασχόλησης,
   Έχοντας υπόψη τη γνώμη της επιτροπής και δημοσιονομικής πολιτικής,
   Έχοντας υπόψη τη γνώμη της επιτροπής κοινωνικής προστασίας,
   Έχοντας υπόψη τη γνώμη της επιτροπής οικονομικής πολιτικής,
   Εκτιμώντας τα ακόλουθα:

               (1)

               Στις 26 Μαρτίου 2010, το Ευρωπαϊκό Συμβούλιο συμφώνησε με την πρόταση της Επιτροπής για τη δρομολόγηση της στρατηγικής «Ευρώπη 2020», μιας νέας στρατηγικής για την ανάπτυξη και την απασχόληση, η οποία, βασιζόμενη στον μεγαλύτερο συντονισμό των οικονομικών πολιτικών, εστιάζεται στους νευραλγικούς τομείς στους οποίους απαιτείται δράση ώστε να ενισχυθεί το δυναμικό διατηρήσιμης ανάπτυξης και ανταγωνιστικότητας της Ευρώπης.

               (2)

               Στις 13 Ιουλίου 2010, το Συμβούλιο, με βάση τις προτάσεις της Επιτροπής, εξέδωσε σύσταση σχετικά με τους γενικούς προσανατολισμούς της οικονομικής πολιτικής των κρατών μελών και της Ένωσης (2010 έως 2014) και, στις 21 Οκτωβρίου 2010, εξέδωσε απόφαση σχετικά με τις κατευθυντήριες γραμμές για τις πολιτικές απασχόλησης των κρατών μελών (2), συνθέτοντας έτσι τις «ολοκληρωμένες κατευθυντήριες γραμμές». Τα κράτη μέλη κλήθηκαν να λαμβάνουν υπόψη τις ολοκληρωμένες κατευθυντήριες γραμμές στις οικονομικές πολιτικές τους και στις πολιτικές τους για την απασχόληση.

               (3)

               Στις 29 Ιουνίου 2012, οι αρχηγοί κρατών και κυβερνήσεων των κρατών μελών ενέκριναν «Σύμφωνο για την Ανάπτυξη και την Απασχόληση», το οποίο παρέχει ένα συνεκτικό πλαίσιο δράσης σε επίπεδο κρατών μελών, ΕΕ και ζώνης του ευρώ, με την κινητοποίηση όλων των δυνατών μηχανισμών, μέσων και πολιτικών. Αποφάσισαν για τη δράση που έπρεπε να αναληφθεί στο επίπεδο των κρατών μελών, εκφράζοντας ιδίως την απόλυτη προσήλωσή τους στην επίτευξη των στόχων της στρατηγικής «Ευρώπη 2020» και στην εφαρμογή των ειδικών ανά χώρα συστάσεων.

               (4)

               Στις 9 Ιουλίου 2013, το Συμβούλιο εξέδωσε σύσταση (3) σχετικά με το εθνικό πρόγραμμα μεταρρυθμίσεων της Σλοβακίας για το 2013 και διατύπωσε τη γνώμη του σχετικά με το επικαιροποιημένο πρόγραμμα σταθερότητας της Σλοβακίας για την περίοδο 2012‐2016. Στις 15 Νοεμβρίου 2013, σύμφωνα με τον κανονισμό (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου (4), η Επιτροπή υπέβαλε τη γνώμη της σχετικά με το σχέδιο δημοσιονομικού προγράμματος της Σλοβακίας για το 2014.

               (5)

               Στις 13 Νοεμβρίου 2013, η Επιτροπή εξέδωσε την ετήσια επισκόπηση της ανάπτυξης, εγκαινιάζοντας το Ευρωπαϊκό Εξάμηνο του 2014 για τον συντονισμό των οικονομικών πολιτικών. Επιπλέον, η Επιτροπή εξέδωσε στις 13 Νοεμβρίου, βάσει του κανονισμού (ΕΕ) αριθ. 1176/2011 του Ευρωπαϊκού Κοινοβουλίου και του Συμβουλίου (5), την έκθεση του μηχανισμού επαγρύπνησης, στην οποία η Σλοβακία δεν αναφερόταν ως ένα από τα κράτη μέλη τα οποία θα έπρεπε να υποβληθούν σε εμπεριστατωμένη επισκόπηση.

               (6)

               Στις 20 Δεκεμβρίου 2013, το Ευρωπαϊκό Συμβούλιο ενέκρινε τις προτεραιότητες για την εξασφάλιση χρηματοπιστωτικής σταθερότητας, δημοσιονομικής εξυγίανσης και δράσης για την ενίσχυση της ανάπτυξης. Υπογράμμισε την ανάγκη να επιδιωχθεί διαφοροποιημένη, φιλική προς την ανάπτυξη δημοσιονομική εξυγίανση, να αποκατασταθούν οι κανονικές συνθήκες δανειοδότησης στην οικονομία, να προωθηθούν η ανάπτυξη και η ανταγωνιστικότητα, να καταπολεμηθούν η ανεργία και οι κοινωνικές επιπτώσεις της κρίσης και να εκσυγχρονιστεί η δημόσια διοίκηση.

               (7)

               Στις 23 Απριλίου 2014, η Σλοβακία υπέβαλε το εθνικό πρόγραμμα μεταρρυθμίσεων για το 2014 και το πρόγραμμα σταθερότητας του 2014. Προκειμένου να ληφθεί υπόψη η διασύνδεσή τους, τα προγράμματα αυτά αξιολογήθηκαν ταυτοχρόνως.

               (8)

               Επιδίωξη της δημοσιονομικής στρατηγικής που περιγράφεται στο πρόγραμμα σταθερότητας του 2014 είναι να διασφαλιστεί η διατηρησιμότητα της διόρθωσης του διαρθρωτικού ελλείμματος και να επιτευχθεί ο μεσοπρόθεσμος στόχος για διαμόρφωση του διαρθρωτικού ελλείμματος στο 0,5 % περίπου του ΑΕΠ έως το 2017. Αυτός ο μεσοπρόθεσμος στόχος είναι αυστηρότερος από ό,τι απαιτεί το Σύμφωνο Σταθερότητας και Ανάπτυξης. Το 2013, το έλλειμμα γενικής κυβέρνησης της Σλοβακίας μειώθηκε κατά τρόπο διατηρήσιμο σε επίπεδα χαμηλότερα από το 3 % του ΑΕΠ. Η προβλεπόμενη (εκ νέου υπολογισθείσα) μεταβολή του διαρθρωτικού ισοζυγίου για το 2014 θα σημάνει σημαντική απόκλιση της Σλοβακίας από την πορεία προσαρμογής προς τον μεσοπρόθεσμο στόχο. Το 2015, η προβλεπόμενη βελτίωση κατά 0,3 % του ΑΕΠ θα είναι σύμφωνη με τους κανόνες του Συμφώνου Σταθερότητας και Ανάπτυξης. Τα επόμενα χρόνια, το πρόγραμμα σταθερότητας δεν θα διασφαλίσει επαρκή προσαρμογή προς τον μεσοπρόθεσμο στόχο. Οι δαπάνες θα αυξηθούν με ρυθμό σύμφωνο προς το όριο των δαπανών τόσο το 2014 όσο και το 2015. Το πρόγραμμα σταθερότητας προβλέπει ότι οι μεγαλύτερες προσπάθειες εξυγίανσης για να επιτευχθεί ο μεσοπρόθεσμος στόχος θα καταβληθούν το 2016 και το 2017. Γενικά, η πορεία της προσαρμογής προς τον μεσοπρόθεσμο στόχο παρουσιάζει κινδύνους σε ό,τι αφορά τη συμμόρφωση με τις απαιτήσεις του Συμφώνου Σταθερότητας και Ανάπτυξης. Το πρόγραμμα σταθερότητας προβλέπει ότι το έλλειμμα της γενικής κυβέρνησης θα παραμείνει κάτω της τιμής αναφοράς του 60 % του ΑΕΠ καθ' όλη την περίοδο προγραμματισμού. Το μακροοικονομικό σενάριο στο οποίο στηρίζονται οι δημοσιονομικές προβλέψεις του προγράμματος σταθερότητας και το οποίο έχει επικυρωθεί από ανεξάρτητο φορέα (επιτροπή μακροοικονομικών προβλέψεων) είναι εύλογο.
               Τα ήδη ποσοτικοποιημένα μέτρα δεν διασφαλίζουν την επίτευξη των δημοσιονομικών στόχων που έχουν καθορίσει οι αρχές. Επιπλέον, δεν προσδιορίζονται επαρκώς όλα τα μέτρα για τα έσοδα, οι δε μεταρρυθμίσεις της κρατικής διοίκησης για εξοικονόμηση κόστους ενέχουν κινδύνους εφαρμογής, ενώ οι μισθολογικές δαπάνες του δημοσίου ενδέχεται να απέχουν από τα κονδύλια που έχουν προβλεφθεί, όπως και στο παρελθόν. Εξάλλου, τα στοιχεία που παρουσιάζονται στο πρόγραμμα σταθερότητας δεν λαμβάνουν ακόμη υπόψη τις εξοικονομήσεις που απορρέουν από την ενεργοποίηση του εγχωρίου «φρένου στο χρέος». Σύμφωνα με τις εαρινές προβλέψεις του 2014 των υπηρεσιών της Επιτροπής, που λαμβάνουν υπόψη τις επιπτώσεις της εξοικονόμησης δαπανών λόγω του «φρένου στο χρέος», η απόκλιση από την πορεία της προσαρμογής θα είναι μικρότερη το 2014 από την προβλεπόμενη στο πρόγραμμα σταθερότητας, ενώ προβλέπεται επαρκής διαρθρωτική προσαρμογή το 2015, με τήρηση του ορίου δαπανών τόσο το 2014 όσο και το 2015.

               (9)

               Ενώ τόσο στο πρόγραμμα σταθερότητας όσο και στο εθνικό πρόγραμμα μεταρρυθμίσεων δηλώνεται η πρόθεση αύξησης των δαπανών που ευνοούν την ανάπτυξη, τούτο δεν φαίνεται να υποστηρίζεται πλήρως από τα σχετικά σχέδια. Οι δαπάνες για την εκπαίδευση από τον κρατικό προϋπολογισμό αυξάνονται το 2014, αλλά μειώνονται για τα επόμενα χρόνια. Με βάση την αξιολόγηση του προγράμματος σταθερότητας και τις προβλέψεις της Επιτροπής, σύμφωνα με τον κανονισμό (ΕΚ) αριθ. 1466/97, το Συμβούλιο είναι της γνώμης ότι υπάρχει κίνδυνος απόκλισης από την πορεία της προσαρμογής προς τον μεσοπρόθεσμο στόχο το 2014, ενώ αναμένεται κατάλληλη διόρθωση το 2015.

               (10)

               Ανταποκρινόμενη στις απαιτήσεις της Συνθήκης για τη Σταθερότητα, τον Συντονισμό και τη Διακυβέρνηση, η Σλοβακία θέσπισε τον κανόνα του ισοσκελισμένου προϋπολογισμού τον Νοέμβριο του 2013. Το δημοσιονομικό πλαίσιο έχει, ωστόσο, εξασθενήσει λόγω της έλλειψης δεσμευτικών και αναγκαστικών ορίων για τις δαπάνες. Παρόλο που η εισαγωγή ορίων είχε προβλεφθεί για το πρόγραμμα σταθερότητας του 2013, η δέσμευση δεν έχει τηρηθεί μέχρι σήμερα. Η Σλοβακία παραμένει μια χώρα μεσαίου κινδύνου σε ό,τι αφορά τη διατηρησιμότητα των δημόσιων οικονομικών, ενώ οι δαπάνες υγειονομικής περίθαλψης που ισοδυναμούν στο 2 % του ΑΕΠ προβλέπεται να αποτελέσουν τον κύριο μοχλό αύξησης του κόστους λόγω της δημογραφικής γήρανσης, γεγονός που συνιστά τη δεύτερη μεγαλύτερη προβλεπόμενη αύξηση δαπανών υγειονομικής περίθαλψης σε όλα τα κράτη μέλη. Τα προβλήματα είναι περισσότερο έντονα στην φροντίδα εσωτερικών ασθενών και στην πρωτοβάθμια ιατρική περίθαλψη. Τον Δεκέμβριο του 2013, η κυβέρνηση ενέκρινε το στρατηγικό πλαίσιο για την υγεία 2014-2030 με στόχο τη βελτίωση της αποδοτικότητας από άποψη κόστους. Η στρατηγική απαιτεί τώρα την εκπόνηση λεπτομερών σχεδίων εφαρμογής.

               (11)

               Η Σλοβακία έχει σημειώσει πρόοδο προς τη βελτίωση της φορολογικής συμμόρφωσης και η εφαρμογή του σχεδίου δράσης για την καταπολέμηση της φορολογικής απάτης συνεχίζεται, με τα μισά περίπου από τα μέτρα αυτά να έχουν ήδη ληφθεί. Κατά συνέπεια, φαίνεται ότι βελτιώθηκε η αποτελεσματικότητα του σλοβακικού φορολογικού συστήματος το 2013, ειδικότερα σε ό,τι αφορά τον ΦΠΑ, παρόλο που παραμένει η ανάγκη ενδυνάμωσης των προσπαθειών και ενίσχυσης της αναλυτικής και ελεγκτικής ικανότητας της φορολογικής διοίκησης, ενώ καθυστερεί η ενοποίηση της είσπραξης φόρων, τελωνειακών δασμών και εισφορών κοινωνικής ασφάλισης. Για να συνεχιστεί η φιλική προς την ανάπτυξη δημοσιονομική εξυγίανση, η Σλοβακία θα μπορούσε να στηριχτεί περισσότερο σε φόρους που είναι λιγότερο επιζήμιοι για την ανάπτυξη, όπως ιδίως η επαναλαμβανόμενη φορολογία ακινήτων και η περιβαλλοντική φορολογία. Ως προς αυτό, δεν σημειώθηκε πρόοδος όσον αφορά τη μεταρρύθμιση της επαναλαμβανόμενης φορολογίας ακινήτων και τη σύνδεσή της με την αγοραία αξία του ακινήτου. Τα έσοδα από αυτόν τον φόρο παραμένουν χαμηλά και αμετάβλητα σε σχετικούς όρους από το 2000. Το 2013, η κυβέρνηση εφήρμοσε μέτρα για να μειώσει τη μεγάλη απόκλιση στη φορολογική επιβάρυνση μεταξύ απασχολούμενων και αυτοαπασχολούμενων ατόμων, αλλά εξακολουθεί να υφίσταται η σημαντική διαφορά στους πραγματικούς φορολογικούς συντελεστές των δύο ομάδων που παρατηρήθηκε το 2012.

               (12)

               Η αγορά εργασίας συνεχίζει να αντιμετωπίζει πολλές προκλήσεις. Η ανεργία, η οποία παραμένει στο 14 % περίπου, είναι ως επί το πλείστον μακροχρόνια, γεγονός που τονίζει τον διαρθρωτικό χαρακτήρα του προβλήματος της ανεργίας στη Σλοβακία. Η Σλοβακία σημείωσε πρόοδο στη μείωση της φορολογικής επιβάρυνσης για τους χαμηλόμισθους εργαζόμενους οι οποίοι εισέρχονται στην αγορά εργασίας μετά από μακροχρόνια ανεργία, αλλά η αποτελεσματικότητα των μέτρων χρειάζεται παρακολούθηση και αξιολόγηση. Η πρόοδος σε άλλους τομείς —ιδίως την προώθηση της ικανότητας των δημόσιων υπηρεσιών απασχόλησης να παρέχουν εξατομικευμένες υπηρεσίες, καθώς και την ενίσχυση της σχέσης μεταξύ μέτρων ενεργοποίησης και κοινωνικής πρόνοιας— ήταν περιορισμένη. Όσον αφορά την ανεργία των νέων, η δημόσια υπηρεσία απασχόλησης διαθέτει περιορισμένη ικανότητα για έγκαιρη παρέμβαση και για την προσαρμογή των υπηρεσιών στα ιδιαίτερα χαρακτηριστικά των αιτούντων εργασία, όπως και για την προσέγγιση των νέων που δεν έχουν εγγραφεί. Συνεπώς πρέπει να αναληφθούν δράσεις σε αυτούς τους τομείς, σύμφωνα με τους στόχους του σχεδίου «εγγυήσεις για τη νεολαία». Απαιτούνται περισσότερο στοχοθετημένα μέτρα για τους αιτούντες εργασία που βρίσκονται σε μειονεκτικότερη θέση, όπως οι Ρομά, των οποίων το ποσοστό απασχόλησης παραμένει σε πολύ χαμηλά επίπεδα. Η έλλειψη κατάλληλων υποδομών παιδικής φροντίδας, ειδικότερα για παιδιά ηλικίας κάτω των τριών ετών, καθιστά δύσκολη την επιστροφή των μητέρων στην αγορά εργασίας.

               (13)

               Η περιορισμένη διασύνδεση της εκπαίδευσης με την αγορά εργασίας εμποδίζει την παροχή εξειδικευμένου εργατικού δυναμικού. Οι επιδόσεις των μαθητών στην υποχρεωτική εκπαίδευση είναι κάτω του μέσου όρου της ΕΕ και έχουν επιδεινωθεί σημαντικά. Οι δημόσιες δαπάνες στην εκπαίδευση παραμένουν χαμηλές παρά τις πρόσφατες αυξήσεις των αποδοχών των καθηγητών. Η αρχική κατάρτιση των καθηγητών ενισχύεται και βελτιώνεται η πρακτική πείρα, αλλά αυτές οι προσπάθειες πρέπει να συνεχιστούν. Παρά τις κυβερνητικές προσπάθειες για τη μεταρρύθμιση της επαγγελματικής εκπαίδευσης και κατάρτισης και για την επιδότηση θέσεων εργασίας για νέους, το ποσοστό ανεργίας των νέων παραμένει μεταξύ των υψηλότερων στην Ένωση και η μετάβαση από το σχολείο στην απασχόληση εξακολουθεί να είναι δυσχερής. Το σχετικά χαμηλό ποσοστό των προσανατολισμένων στην απασχόληση προπτυχιακών προγραμμάτων και η ανεπαρκής συνεργασία με τους εργοδότες περιορίζουν τη διασύνδεση της τριτοβάθμιας εκπαίδευσης με την αγορά εργασίας. Η βελτίωση της ποιότητας της τριτοβάθμιας εκπαίδευσης και της συνεργασίας μεταξύ επιχειρήσεων και εκπαιδευτικών ιδρυμάτων θα μπορούσε να συμβάλει επίσης στην προώθηση της ικανότητας καινοτομίας της οικονομίας. Τα σχέδια της στρατηγικής έξυπνης εξειδίκευσης βαίνουν προς τη σωστή κατεύθυνση, αλλά πρέπει να εφαρμοστούν αποτελεσματικά. Η σταθερά περιορισμένη παροχή ποιοτικής προσχολικής αγωγής και φροντίδας επηρεάζει αρνητικά τις εκπαιδευτικές επιδόσεις, ειδικότερα των Ρομά. Μέχρι σήμερα, οι πρωτοβουλίες που αποσκοπούν στη βελτίωση των εκπαιδευτικών αποτελεσμάτων των μαθητών Ρομά στηρίζονται υπερβολικά σε σχέδια που συγχρηματοδοτούνται από την ΕΕ.

               (14)

               Στον τομέα της ενέργειας, η Σλοβακία σημείωσε πρόοδο ως προς τις εργασίες για περισσότερες διασυνδέσεις ηλεκτρικής ενέργειας και φυσικού αερίου με γειτονικές χώρες. Ωστόσο, δεν έχουν ακόμη ληφθεί μέτρα για να βελτιωθεί η λειτουργία της ενεργειακής αγοράς της Σλοβακίας, και ιδίως για να βελτιωθεί η διαφάνεια του μηχανισμού καθορισμού τιμών. Κατά τη νέα περίοδο προγραμματισμού προτάθηκε για χρηματοδότηση από την ΕΕ μια δέσμη μέτρων για τη βελτίωση της ενεργειακής απόδοσης.

               (15)

               Η τρέχουσα μεταρρύθμιση της δημόσιας διοίκησης θα βελτιώσει την κάλυψη των αναγκών του πελάτη, αλλά οι επιδόσεις της δημόσιας διοίκησης συνεχίζουν να είναι χαμηλές από πλευράς ποιότητας και αποτελεσματικότητας. Η συστηματική εναλλαγή προσωπικού σε συνάρτηση με τον πολιτικό κύκλο, συνδυαζόμενη με την κακή διαχείριση των ανθρώπινων πόρων και την ισχνή αναλυτική ικανότητα, εμποδίζει την τεκμηριωμένη χάραξη πολιτικής. Η Σλοβακία εξακολουθεί να παρουσιάζει πολύ χαμηλές επιδόσεις ως προς τους διεθνείς δείκτες της διαφθοράς και σημείωσε ελάχιστη πρόοδο στη βελτίωση της αποτελεσματικότητας και της διαφάνειας του δικαστικού της συστήματος. Η ποιότητα του επιχειρηματικού περιβάλλοντος στη Σλοβακία επιδεινώθηκε και η ενίσχυση ταχέως αναπτυσσόμενων εταιρειών παρέμεινε στάσιμη. Η Σλοβακία μεταρρύθμισε πρόσφατα τους κανόνες της για τις δημόσιες συμβάσεις με σκοπό να βελτιώσει τη διαφάνεια και την αποτελεσματικότητα, αλλά η εφαρμογή αυτών των κανόνων είναι προβληματική και οι επιπτώσεις της μεταρρύθμισης του 2013 για τις δημόσιες συμβάσεις παραμένουν περιορισμένες.

               (16)

               Στο πλαίσιο του Ευρωπαϊκού Εξαμήνου, η Επιτροπή προέβη σε συνολική ανάλυση της οικονομικής πολιτικής της Σλοβακίας. Αξιολόγησε το εθνικό πρόγραμμα μεταρρυθμίσεων και το πρόγραμμα σταθερότητας. Έλαβε υπόψη όχι μόνο την αξία τους για την άσκηση διατηρήσιμης δημοσιονομικής και κοινωνικοοικονομικής πολιτικής στη Σλοβακία, αλλά και το κατά πόσο συνάδουν με τους κανόνες και τις κατευθύνσεις της ΕΕ, δεδομένης της ανάγκης ενδυνάμωσης της συνολικής οικονομικής διακυβέρνησης της Ένωσης μέσω της συνεκτίμησης στοιχείων σε επίπεδο ΕΕ κατά τη διαμόρφωση των μελλοντικών εθνικών αποφάσεων. Οι συστάσεις που διατύπωσε στο πλαίσιο του Ευρωπαϊκού Εξαμήνου αντικατοπτρίζονται στις συστάσεις 1 έως 6 κατωτέρω.

               (17)

               Βάσει της αξιολόγησης αυτής, το Συμβούλιο εξέτασε το πρόγραμμα σταθερότητας και η γνώμη (6) του αντικατοπτρίζεται ιδίως στη σύσταση 1 κατωτέρω.

               (18)

               Στο πλαίσιο του Ευρωπαϊκού Εξάμηνου η Επιτροπή διενήργησε επίσης ανάλυση της οικονομικής πολιτικής της ζώνης του ευρώ στο σύνολό της. Επί τη βάσει αυτή, το Συμβούλιο εξέδωσε ειδικές συστάσεις προς τα κράτη μέλη που έχουν νόμισμα το ευρώ (7). Ως κράτος που έχει νόμισμα το ευρώ, η Σλοβακία θα πρέπει επίσης να εξασφαλίσει την πλήρη και έγκαιρη εφαρμογή των εν λόγω συστάσεων.

         ΣΥΝΙΣΤΑ στη Σλοβακία να αναλάβει δράση κατά την περίοδο 2014‐2015 προκειμένου:

               1.

               Μετά τη διόρθωση του υπερβολικού ελλείμματος, να ενισχύσει τα δημοσιονομικά μέτρα για το 2014 υπό το πρίσμα της διαφαινόμενης διαφοράς της τάξεως του 0,3 % του ΑΕΠ σε σχέση με τις απαιτήσεις του προληπτικού σκέλους του Συμφώνου Σταθερότητας και Ανάπτυξης, βάσει των εαρινών προβλέψεων του 2014 των υπηρεσιών της Επιτροπής. Το 2015, να εξασφαλίσει την απαιτούμενη προσαρμογή της τάξεως του 0,1 % του ΑΕΠ προς την υλοποίηση του μεσοπρόθεσμου στόχου, λαμβανομένων υπόψη των αναμενόμενων δυσμενών οικονομικών συνθηκών. Εν συνεχεία, έως ότου επιτευχθεί ο μεσοπρόθεσμος στόχος, να επιδιώξει ετήσια διαρθρωτική προσαρμογή της τάξεως του 0,5 % του ΑΕΠ ως όριο αναφοράς. Να ενισχύσει περαιτέρω το δημοσιονομικό πλαίσιο, διασφαλίζοντας επίσης δεσμευτικά και αναγκαστικά όρια δαπανών. Να βελτιώσει τη μακροπρόθεσμη διατηρησιμότητα των δημόσιων οικονομικών, βελτιώνοντας την αποδοτικότητα του τομέα υγειονομικής περίθαλψης από άποψη κόστους, ιδίως με τον εξορθολογισμό της νοσοκομειακής περίθαλψης και της διαχείρισης των νοσοκομείων και με την ενίσχυση της πρωτοβάθμιας περίθαλψης.

               2.

               Να βελτιώσει την αποτελεσματικότητα της φορολογικής διοίκησης με την ενίσχυση την ικανοτήτων της όσον αφορά τους ελέγχους, την εκτίμηση των κινδύνων και την είσπραξη χρεών. Να συνδέσει τη βάση φορολογίας ακινήτων με την αγοραία αξία τους.

               3.

               Να αντιμετωπίσει πιο αποτελεσματικά τη μακροχρόνια ανεργία, με την εφαρμογή μέτρων ενεργοποίησης, εκπαιδευτικών προγραμμάτων δεύτερης ευκαιρίας και προσαρμοσμένης ποιοτικής κατάρτισης. Να ενισχύσει την ικανότητα των δημόσιων υπηρεσιών απασχόλησης για τη διαχείριση υποθέσεων, παροχή εξατομικευμένων συμβουλών και ενεργοποίηση των αιτούντων εργασία, και να ενισχύσει τη σχέση μεταξύ μέτρων ενεργοποίησης και κοινωνικής πρόνοιας. Να αντιμετωπίσει αποτελεσματικά την ανεργία των νέων, βελτιώνοντας την έγκαιρη παρέμβαση, σύμφωνα με τους στόχους του σχεδίου «εγγυήσεις για τη νεολαία». Να αυξήσει τα κίνητρα για την απασχόληση γυναικών, βελτιώνοντας τις υποδομές παροχής παιδικής φροντίδας, ιδίως για παιδιά ηλικίας κάτω των τριών ετών.

               4.

               Να λάβει μέτρα για την αύξηση της ποιότητας της διδασκαλίας με σκοπό την βελτίωση των εκπαιδευτικών αποτελεσμάτων. Να ενισχύσει την παροχή ευκαιριών μάθησης μέσω εργασίας σε εταιρείες στο πλαίσιο της επαγγελματικής εκπαίδευσης και κατάρτισης. Να προσαρμόσει τα μέτρα διαπίστευσης, χρηματοδότησης και διαχείρισης ώστε να ενθαρρύνει τη δημιουργία προπτυχιακών προγραμμάτων προσανατολισμένων στην επαγγελματική σταδιοδρομία. Να βελτιώσει την ποιότητα και την αξία της επιστημονικής βάσης και να εφαρμόσει σχέδια για να ενισχύσει την αποτελεσματική μεταφορά γνώσης και τη συνεργασία μεταξύ του ακαδημαϊκού, του ερευνητικού και του επιχειρηματικού κόσμου. Να θεσπίσει συστημικά μέτρα για να βελτιώσει την πρόσβαση σε ποιοτική και χωρίς αποκλεισμούς προσχολική και σχολική εκπαίδευση για περιθωριοποιημένες κοινότητες, όπως οι Ρομά, και να λάβει μέτρα για να αυξήσει την ευρύτερη συμμετοχή τους στην επαγγελματική και τριτοβάθμια εκπαίδευση.

               5.

               Να εντείνει τις προσπάθειες για τη βελτίωση της λειτουργίας της ενεργειακής αγοράς ειδικότερα, αυξάνοντας τη δημόσια διαφάνεια του κανονιστικού πλαισίου και διερευνώντας τους καθοριστικούς παράγοντες για τα υψηλά τέλη του δικτύου ηλεκτρικής ενέργειας, ιδίως για τους βιομηχανικούς καταναλωτές. Στηριζόμενη στην πρόοδο που έχει σημειωθεί μέχρι σήμερα, να αναπτύξει περαιτέρω τις διασυνδέσεις με τις γειτονικές χώρες, συμπεριλαμβανομένης της Ουκρανίας, σύμφωνα με το μνημόνιο συνεννόησης που υπεγράφη τον Απρίλιο.

               6.

               Να λάβει μέτρα, μεταξύ άλλων και για την τροποποίηση του νόμου περί δημόσιας διοίκησης, για να αυξήσει την ανεξαρτησία της δημόσιας διοίκησης. Να εφαρμόσει μια στρατηγική για τη βελτίωση της διαχείρισης των ανθρώπινων πόρων στη δημόσια διοίκηση. Να εντείνει τις προσπάθειες για την ενίσχυση της αναλυτικής ικανότητας σε βασικά υπουργεία με σκοπό τη χάραξη τεκμηριωμένων πολιτικών και τη βελτίωση της ποιότητας της εκτίμησης του αντικτύπου της πολιτικής. Να λάβει μέτρα για να καταπολεμήσει τη διαφθορά και να επισπεύσει τις προσπάθειες για τη βελτίωση της αποτελεσματικότητας και της ποιότητας του δικαστικού συστήματος. Να θεσπίσει μέτρα για να βελτιώσει το επιχειρηματικό περιβάλλον, ιδίως για τις ΜΜΕ. Να επιταχύνει τις προσπάθειες για να βελτιώσει την αποτελεσματικότητα των δημόσιων συμβάσεων.

      Βρυξέλλες, 8 Ιουλίου 2014.

            Για το Συμβούλιο

            Ο Πρόεδρος

         P.C. PADOAN

      (1)  ΕΕ L 209 της 2.8.1997, p. 1.

      (2)  Διατηρήθηκαν για το 2014 με την απόφαση 2014/322/ΕΕ του Συμβουλίου της 6ης Μαΐου 2014, σχετικά με τις κατευθυντήριες γραμμές για τις πολιτικές απασχόλησης των κρατών μελών για το 2014 (ΕΕ L 165 της 4.6.2014, σ. 49).

      (3)  ΕΕ C 217 της 30.7.2013, σ. 71.

      (4)  Κανονισμός (ΕΕ) αριθ. 473/2013 του Ευρωπαϊκού Κοινοβουλίου και του Συμβουλίου, της 21ης Μαΐου 2013, σχετικά με κοινές διατάξεις για την παρακολούθηση και την εκτίμηση των σχεδίων δημοσιονομικών προγραμμάτων και τη διασφάλιση της διόρθωσης του υπερβολικού ελλείμματος των κρατών μελών στη ζώνη του ευρώ (ΕΕ L 140 της 27.5.2013, σ. 11).

      (5)  Κανονισμός (EE) αριθ. 1176/2011 του Ευρωπαϊκού Κοινοβουλίου και του Συμβουλίου, της 16ης Νοεμβρίου 2011, σχετικά με την πρόληψη και τη διόρθωση των υπερβολικών μακροοικονομικών ανισορροπιών (ΕΕ L 306 της 23.11.2011, σ. 25)

      (6)  Βάσει του άρθρου 5 παράγραφος 2 του κανονισμού (ΕΚ) αριθ. 1466/97 του Συμβουλίου.

      (7)  Βλέπε σελίδα 141 της παρούσας Επίσημης Εφημερίδας.


title: Σύσταση του Συμβουλίου, της 21ης Φεβρουαρίου 2017, για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (δέκατου ΕΤΑ) για το οικονομικό έτος 2015

text:
               23.2.2017

               EL

               Επίσημη Εφημερίδα της Ευρωπαϊκής Ένωσης

               C 58/3

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 21ης Φεβρουαρίου 2017
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (δέκατου ΕΤΑ) για το οικονομικό έτος 2015
   (2017/C 58/03)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ των μελών της ομάδας κρατών Αφρικής, Καραϊβικής και Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στο Κοτονού στις 23 Ιουνίου 2000 (1) και τροποποιήθηκε με τη συμφωνία που υπεγράφη στο Λουξεμβούργο στις 25 Ιουνίου 2005 (2),
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών συνελθόντων στο πλαίσιο του Συμβουλίου για τη χρηματοδότηση και τη διαχείριση των ενισχύσεων της Κοινότητας εντός του πολυετούς χρηματοδοτικού πρωτοκόλλου 2008-2013 βάσει της συμφωνίας εταιρικής σχέσης ΑΚΕ-ΕΚ και την κατανομή της χρηματοδοτικής βοηθείας στις υπερπόντιες χώρες και εδάφη έναντι των οποίων εφαρμόζεται το Μέρος 4 της Συνθήκης ΕΚ (3) («εσωτερική συμφωνία») με την οποία συστήνεται, μεταξύ άλλων, το δέκατο Ευρωπαϊκό Ταμείο Ανάπτυξης (δέκατο ΕΤΑ), και ιδίως το άρθρο 11 παράγραφος 8,
   Έχοντας υπόψη τον κανονισμό (ΕΚ) αριθ. 215/2008 του Συμβουλίου, της 18ης Φεβρουαρίου 2008, για τον δημοσιονομικό κανονισμό που εφαρμόζεται στο δέκατο Ευρωπαϊκό Ταμείο Ανάπτυξης (4) δημοσιονομικό κανονισμό, και ιδίως τα άρθρα 142 έως 144 αυτού,
   Αφού εξέτασε τον λογαριασμό διαχείρισης και τον ισολογισμό της λειτουργίας του δεκάτου ΕΤΑ, ως είχαν στις 31 Δεκεμβρίου 2015, καθώς και την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν στο πλαίσιο του όγδοου, ένατου, δέκατου και ενδέκατου Ευρωπαϊκού Ταμείου Ανάπτυξης (ΕΤΑ) για το οικονομικό έτος 2015, μαζί με τις απαντήσεις της Επιτροπής (5) που περιέχονται στην εν λόγω ετήσια έκθεση,
   Εκτιμώντας τα ακόλουθα:

               (1)

               Βάσει του άρθρου 11 παράγραφος 8 της εσωτερικής συμφωνίας, η απαλλαγή από την ευθύνη για τη δημοσιονομική διαχείριση του δέκατου ΕΤΑ παρέχεται στην Επιτροπή από το Ευρωπαϊκό Κοινοβούλιο έπειτα από σύσταση του Συμβουλίου.

               (2)

               Η εκτέλεση των εργασιών του δέκατου ΕΤΑ από την Επιτροπή, κατά το οικονομικό έτος 2015, ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του δέκατου ΕΤΑ για το οικονομικό έτος 2015.

      Βρυξέλλες, 21 Φεβρουαρίου 2017.

            Για το Συμβούλιο

            Ο Πρόεδρος

         E. SCICLUNA

      (1)  ΕΕ L 317 της 15.12.2000, σ. 3.

      (2)  ΕΕ L 209 της 11.8.2005, σ. 27.

      (3)  ΕΕ L 247 της 9.9.2006, σ. 32.

      (4)  ΕΕ L 78 της 19.3.2008, σ. 1.

      (5)  ΕΕ C 375 της 13.10.2016, σ. 287.


title: Σύσταση του Συμβουλίου, της 18ης Φεβρουαρίου 2014 , για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (ένατου ΕΤΑ) για το οικονομικό έτος 2012

text:
               29.8.2014

               EL

               Επίσημη Εφημερίδα της Ευρωπαϊκής Ένωσης

               C 289/3

         ΣΫΣΤΑΣΗ ΤΟΥ ΣΥΜΒΟΥΛΊΟΥ
   της 18ης Φεβρουαρίου 2014
   για την απαλλαγή της Επιτροπής από την ευθύνη εκτέλεσης των εργασιών του Ευρωπαϊκού Ταμείου Ανάπτυξης (ένατου ΕΤΑ) για το οικονομικό έτος 2012
   2014/C 289/02
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τη συμφωνία εταιρικής σχέσης μεταξύ των μελών της ομάδας κρατών Αφρικής, Καραϊβικής και Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στο Κοτονού στις 23 Ιουνίου 2000 (1) και τροποποιήθηκε με τη συμφωνία που υπεγράφη στο Λουξεμβούργο στις 25 Ιουνίου 2005 (2),
   Έχοντας υπόψη την εσωτερική συμφωνία μεταξύ των αντιπροσώπων των κυβερνήσεων των κρατών μελών συνελθόντων στο πλαίσιο του Συμβουλίου για τη χρηματοδότηση και τη διαχείριση των ενισχύσεων της Κοινότητας εντός του χρηματοδοτικού πρωτοκόλλου της συμφωνίας εταιρικής σχέσης μεταξύ των μελών της ομάδας κρατών Αφρικής, Καραϊβικής και Ειρηνικού, αφενός, και της Ευρωπαϊκής Κοινότητας και των κρατών μελών της, αφετέρου, που υπεγράφη στο Κοτονού (Benin) στις 23 Ιουνίου 2000, και την κατανομή της χρηματοδοτικής βοηθείας στις υπερπόντιες χώρες και εδάφη έναντι των οποίων εφαρμόζεται το Μέρος 4 της Συνθήκης ΕΚ (3) («εσωτερική συμφωνία»), με την οποία συστήνεται, μεταξύ άλλων, το ένατο Ευρωπαϊκό Ταμείο Ανάπτυξης (ένατο ΕΤΑ), και ιδίως το άρθρο 32 παράγραφος 3,
   Έχοντας υπόψη τον δημοσιονομικό κανονισμό, της 27ης Μαρτίου 2003, εφαρμοστέο στο 9ο Ευρωπαϊκό Ταμείο Ανάπτυξης (4), και ιδίως τα άρθρα 96 έως 103 αυτού,
   Αφού εξέτασε τον λογαριασμό διαχείρισης και τον ισολογισμό της λειτουργίας του ενάτου ΕΤΑ, ως είχαν στις 31 Δεκεμβρίου 2012, καθώς και την ετήσια έκθεση του Ελεγκτικού Συνεδρίου σχετικά με τις δραστηριότητες που χρηματοδοτήθηκαν στο πλαίσιο του όγδοου, ένατου και δέκατου Ευρωπαϊκού Ταμείου Ανάπτυξης (ΕΤΑ) (5), για το οικονομικό έτος 2012, μαζί με τις απαντήσεις της Επιτροπής που περιέχονται στην εν λόγω ετήσια έκθεση,
   Εκτιμώντας τα ακόλουθα:

               (1)

               Βάσει του άρθρου 32 παράγραφος 3 της εσωτερικής συμφωνίας, η απαλλαγή από την ευθύνη για τη δημοσιονομική διαχείριση του ένατου ΕΤΑ παρέχεται στην Επιτροπή από το Ευρωπαϊκό Κοινοβούλιο έπειτα από σύσταση του Συμβουλίου.

               (2)

               Η εκτέλεση των εργασιών του ενάτου ΕΤΑ από την Επιτροπή κατά το οικονομικό έτος 2012 ήταν στο σύνολό της ικανοποιητική,

         ΣΥΝΙΣΤΑ στο Ευρωπαϊκό Κοινοβούλιο να απαλλάξει την Επιτροπή από την ευθύνη για την εκτέλεση των εργασιών του ένατου ΕΤΑ για το οικονομικό έτος 2012.

      Βρυξέλλες, 18 Φεβρουαρίου 2014.

            Για το Συμβούλιο

            Ο Πρόεδρος

         Γ. ΣΤΟΥΡΝΑΡΑΣ

      (1)  ΕΕ L 317 της 15.12.2000, σ. 3.

      (2)  ΕΕ L 287 της 28.10.2005, σ. 4.

      (3)  ΕΕ L 317 της 15.12.2000, σ. 355.

      (4)  ΕΕ L 83 της 1.4.2003, σ. 1.

      (5)  ΕΕ C 331 της 14.11.2013, σ. 261.


				|

		52011SC0820

			Recommendation for a COUNCIL RECOMMENDATION on the National Reform Programme 2011 of Denmarkand delivering a Council opinionon the updated convergence programme of Denmark, 2011-2015

			   	Σύσταση
ΣΥΣΤΑΣΗΣ
ΤΟΥ ΣΥΜΒΟΥΛΙΟΥ
σχετικά
με το εθνικό
πρόγραμμα
μεταρρυθμίσεων
του 2011 της Δανίας
και την έκδοση
γνώμης του
Συμβουλίου
σχετικά με το
επικαιροποιημένο
πρόγραμμα
σύγκλισης της
Δανίας, 2011-2015
ΤΟ
ΣΥΜΒΟΥΛΙΟ ΤΗΣ
ΕΥΡΩΠΑΪΚΗΣ
ΕΝΩΣΗΣ,
Έχοντας
υπόψη τη
συνθήκη για τη
λειτουργία της
Ευρωπαϊκής Ένωσης,
και ιδίως το
άρθρο 121
παράγραφος 2
και το άρθρο 148
παράγραφος 4,
Έχοντας
υπόψη τον
κανονισμό (ΕΚ)
αριθ. 1466/97 του
Συμβουλίου,
της 7ης Ιουλίου
1997, για την
ενίσχυση της
εποπτείας της
δημοσιονομικής
κατάστασης και
την εποπτεία
και τον συντονισμό
των
οικονομικών
πολιτικών[1] , και
ιδίως το άρθρο 9
παράγραφος 3,
Έχοντας
υπόψη τη
σύσταση της
Ευρωπαϊκής
Επιτροπής[2],
Έχοντας
υπόψη τα
συμπεράσματα
του Ευρωπαϊκού
Συμβουλίου,
Έχοντας
υπόψη τη γνώμη
της Επιτροπής Απασχόλησης,
Μετά από
διαβούλευση με
την Οικονομική
και Δημοσιονομική
Επιτροπή,
Εκτιμώντας
τα ακόλουθα:
(1)
Στις 26 Μαρτίου
2010, το Ευρωπαϊκό
Συμβούλιο
συμφώνησε με
την πρόταση της
Ευρωπαϊκής
Επιτροπής για
την εφαρμογή
νέας στρατηγικής
για την
ανάπτυξη και
την απασχόληση
«Ευρώπη 2020» η
οποία, βασιζόμενη
στον ενισχυμένο
συντονισμό των
οικονομικών
πολιτικών, θα
εστιαστεί σε
νευραλγικούς
τομείς στους
οποίους απαιτείται
δράση ώστε να
ενισχυθούν οι
δυνατότητες
της Ευρώπης
για βιώσιμη
ανάπτυξη και
ανταγωνιστικότητα.
(2)
Στις 13 Ιουλίου
2010, το Συμβούλιο
εξέδωσε
σύσταση
σχετικά με
τους γενικούς
προσανατολισμούς
της
οικονομικής
πολιτικής των
κρατών μελών
και της Ένωσης
(2010 έως 2014) και στις 21 Οκτωβρίου
2010 το Συμβούλιο
εξέδωσε
απόφαση σχετικά
με τις
κατευθυντήριες
γραμμές των
πολιτικών
απασχόλησης
των κρατών
μελών[3],
οι οποίες από
κοινού
αποτελούν τις
«ολοκληρωμένες
κατευθυντήριες
γραμμές». Τα
κράτη μέλη
καλούνταν να
λαμβάνουν
υπόψη τις
ολοκληρωμένες
κατευθυντήριες
γραμμές στις
εθνικές
οικονομικές
πολιτικές και στις
πολιτικές
απασχόλησης.
(3)
Στις 12 Ιανουαρίου
2011, η Επιτροπή
εξέδωσε την
πρώτη ετήσια
επισκόπηση ανάπτυξης,
η οποία
σηματοδοτεί
την έναρξη
ενός νέου
κύκλου
οικονομικής
διακυβέρνησης
στην ΕΕ και του
πρώτου
ευρωπαϊκού
εξαμήνου εκ
των προτέρων
και ολοκληρωμένου
συντονισμού
πολιτικής, το
οποίο εντάσσεται
στη στρατηγική
«Ευρώπη 2020».
(4)
Στις 25 Μαρτίου
2011, το Ευρωπαϊκό
Συμβούλιο
προσυπέγραψε
τις προτεραιότητες
για τη
δημοσιονομική
εξυγίανση και
τη διαρθρωτική
μεταρρύθμιση
(σύμφωνα με τα
συμπεράσματα
του Συμβουλίου
της 15ης
Φεβρουαρίου
και της 7ης
Μαρτίου 2011 και
κατόπιν της
ετήσιας
επισκόπησης ανάπτυξης
που εκπόνησε η
Επιτροπή).
Τόνισε ότι
πρέπει να
δοθεί
προτεραιότητα
στην
αποκατάσταση
της υγείας των
προϋπολογισμών
και στη
δημοσιονομική
βιωσιμότητα,
στη μείωση της
ανεργίας μέσω
μεταρρυθμίσεων
στην αγορά
εργασίας και
στην καταβολή
νέων
προσπαθειών για
την ενίσχυση
της ανάπτυξης.
Ζήτησε από τα
κράτη μέλη να
μετατρέψουν
τις
προτεραιότητες
αυτές σε
συγκεκριμένα
μέτρα που θα συμπεριληφθούν
στα
προγράμματα
σταθερότητας ή
σύγκλισης και
στα εθνικά
προγράμματα
μεταρρυθμίσεων.
(5)
Στις 25 Μαρτίου
2011, το Ευρωπαϊκό
Συμβούλιο
κάλεσε επίσης
τα κράτη μέλη
που συμμετέχουν
στο Σύμφωνο
για το Ευρώ +, να
υποβάλουν
εγκαίρως τις
δεσμεύσεις
τους ώστε να
συμπεριληφθούν
στα προγράμματα
σταθερότητας ή
σύγκλισης και
στα εθνικά τους
προγράμματα
μεταρρυθμίσεων.

(6)
Στις 9
Μαΐου 2011, η Δανία
υπέβαλε το
επικαιροποιημένο
της πρόγραμμα
σύγκλισης του 2011
που καλύπτει
την περίοδο 2011-2015 και
το εθνικό της
πρόγραμμα
μεταρρυθμίσεων
του 2011. Για να
ληφθεί υπόψη η
αλληλεξάρτησή
τους, τα δύο προγράμματα
αξιολογήθηκαν
ταυτόχρονα.
(7)
Βάσει της
αξιολόγησης
του
ενημερωμένου
προγράμματος
σύγκλισης
σύμφωνα με τον
κανονισμό (ΕΚ)
αριθ. 1466/97 του
Συμβουλίου, το
Συμβούλιο
είναι της
άποψης ότι το
μακροοικονομικό
σενάριο που
στηρίζει το
πρόγραμμα
σύγκλισης
είναι εύλογο.
Αν και
βασίζεται σε
ελαφρά περισσότερο
ευνοϊκές
παραδοχές
ανάπτυξης για
το 2012 και πέρα,
είναι σε
μεγάλο βαθμό
σύμφωνο με τις
προβλέψεις των
υπηρεσιών της
Επιτροπής της άνοιξης
2011. Η δημοσιονομική
στρατηγική που
ορίζεται στο
πρόγραμμα
σύγκλισης
στοχεύει στη
μείωση του ελλείμματος,
εντός του 2013, σε
επίπεδο
χαμηλότερο από
το επίπεδο
αναφοράς του 3%,
σύμφωνα με τις
συστάσεις του
Συμβουλίου, έτσι
ώστε να
επιτύχει τον
αναθεωρημένο
μεσοπρόθεσμο στόχο
(MTO) του
διαρθρωτικού
ισοζυγίου του
προϋπολογισμού
της τάξης του -0,5% του
ΑΕΠ εντός του 2015
και να
επιτύχει τον
ισοσκελισμό
του
προϋπολογισμού
εντός του 2020. Η
πορεία εξυγίανσης
προς αυτόν τον
στόχο είναι η
προσήκουσα. Τα
μέτρα που
προβλέπονται
στο πρόγραμμα
και εγκρίθηκαν
από το
Κοινοβούλιο την
άνοιξη του 2010
κρίνονται
κατάλληλα για
την κατοχύρωση
των
δημοσιονομικών
στόχων και αντιπροσωπεύουν
ετήσια
δημοσιονομική
προσπάθεια
περίπου της
τάξης του 1% του
ΑΕΠ κατά την
περίοδο 2011-2013. Η
Δανία θα επιτύχει
τον
αναθεωρημένο
μεσοπρόθεσμο
στόχο της
εντός του
χρονικού
ορίζοντα του
προγράμματος. Οι
κίνδυνοι για
τους
δημοσιονομικούς
στόχους είναι σε
μεγάλο βαθμό εξισορροπημένοι.
(8)
Η
οικονομία της
Δανίας άρχισε
να επιβραδύνεται
το 2007 στο πλαίσιο
μιας διόρθωσης
της αγοράς
ακινήτων η
οποία συνέβαλε
στα προβλήματα
του εγχώριου
τραπεζικού
τομέα, τα οποία επιδεινώθηκαν
και από
αυξανόμενες
πτωχεύσεις και
ανεργία. Η
ύφεση ήταν
δραματική, η
παραγωγή
μειώθηκε κατά 8%
μεταξύ του
φθινοπώρου 2007
και της
άνοιξης 2009 και το
ποσοστό
ανεργίας
αυξήθηκε σε 7,4% το
2010. Το ποσοστό απασχόλησης
έπεσε από 79,8% το 2008 σε
76,1% το 2010, πλήττοντας
ιδίως τους
νέους. Η
παραγωγή
άρχισε να
ανακάμπτει το 2009,
και η
πραγματική
αύξηση του ΑΕΠ
ανήλθε σε 2,1% το 2010. Η
ανάκαμψη
προήλθε από
την υψηλή
εγχώρια ζήτηση
(λόγω και της
δημοσιονομικής
επέκτασης), τη
μεγάλη αύξηση
των αποθεμάτων
και την ισχυρή
ανάκαμψη των
βασικών
εμπορικών
εταίρων της
Δανίας.
(9)
Οι
αυτόματοι
σταθεροποιητές
και τα μέτρα
για την κρίση
προκάλεσαν την
πτώση του
ισοζυγίου του
ευρύτερου
δημόσιου τομέα
από πλεόνασμα 3,2%
του ΑΕΠ το 2008 σε
έλλειμμα 2,7% του
ΑΕΠ το 2009. Βάσει
της
κοινοποίησης
της Δανίας την
άνοιξη 2010 ότι το
δημοσιονομικό
έλλειμμα θα
διευρυνόταν
πέραν του 5% του
ΑΕΠ το 2010,
κινήθηκε, τον
Ιούλιο 2010, διαδικασία
υπερβολικού
ελλείμματος
για τη Δανία.
Μολονότι απρόσμενα
και προσωρινά,
έκτακτα κέρδη
από τη
φορολογία των
αποδόσεων των
συνταξιοδοτικών
ταμείων
οδήγησαν σε
σταθεροποίηση
του
δημοσιονομικού
ελλείμματος
στο 2,7% του ΑΕΠ
κατά το
τελευταίο
έτος, σύμφωνα
με την
πρόβλεψη των
υπηρεσιών της
Επιτροπής της
άνοιξης 2011 προβλέπεται
εκ νέου αύξηση
του
ελλείμματος σε
περίπου 4% του
ΑΕΠ το 2011 και
τονίζεται η
ανάγκη για
συνεχείς και
φιλόδοξες
προσπάθειες εξυγίανσης
το 2012. Αυτό
συνεπάγεται
αυστηρή
εφαρμογή των
μέτρων που
θεσπίστηκαν με
τη συμφωνία
εξυγίανσης του
2010 και του
ελέγχου των δαπανών
όπως ορίζονται
στο πρόγραμμα
σύγκλισης για
τη διασφάλιση
της διόρθωσης
του
υπερβολικού ελλείμματος
εντός του 2013.
(10)
Για να
επιτευχθούν οι
δημοσιονομικοί
στόχοι είναι
σημαντικός ο
στενός έλεγχος
προς αποφυγή
επαναλαμβανόμενων
υπερβάσεων
δαπανών σε
επίπεδο τοπικής
και
περιφερειακής
κυβέρνησης. Κατά
τα τελευταία 20
έτη, οι
δημόσιες
δαπάνες
υπερέβαιναν
συνεχώς τους
δημοσιονομικούς
στόχους. Η
κυβέρνηση έχει
ήδη λάβει
ορισμένα μέτρα
για την
αντιμετώπιση
αυτού του
προβλήματος
και σχεδιάζει
να θεσπίσει
ένα νέο
καθεστώς ελέγχου
των δαπανών, ελεγχόμενο
από το
οικονομικό
συμβούλιο της
Δανίας, όπως
περιγράφεται
στο πρόγραμμα
σύγκλισης.
(11)
Ως αποτέλεσμα
δημογραφικών
παραγόντων, ο
ενεργός
ενήλικος
πληθυσμός (15-64 έτη)
θα συρρικνωθεί
κατά περίπου 1,5% μεταξύ
2010 και 2025 και κατά
σχεδόν 5% έως το 2040. Μεσοπρόθεσμα,
η οικονομική
ανάκαμψη θα
οδηγήσει ενδεχομένως
σε συρρίκνωση
στην αγορά
εργασίας όπως
παρατηρήθηκε
κατά τα έτη
υψηλής οικονομικής
ανάπτυξης. Παρά
το ήδη υψηλό
ποσοστό
συμμετοχής
στην αγορά
εργασίας,
υπάρχει η
δυνατότητα
περαιτέρω
αύξησης της προσφοράς
εργασίας. Η
εθελοντική
πρόωρη
συνταξιοδότηση
είναι ευρέως
διαδεδομένη
μεταξύ του
πληθυσμού
ηλικίας 60 έως 64
ετών, εξ ου και
ένα ποσοστό
απασχόλησης μόνο
40% του πληθυσμού ηλικίας
60-64 ετών.
Επιπλέον, 10% του
πληθυσμού σε
ηλικία
εργασίας κάτω
των 40 ετών
λαμβάνει
επίδομα
αναπηρίας ή
εργάζεται υπό
καθεστώς flex-job (επιδοτούμενη
απασχόληση).
(12)
Η αύξηση
της
παραγωγικότητας
παρουσίασε από
το 1995 φθίνουσα
τάση, και μία
από τις
πιθανές αιτίες
είναι οι
χαμηλές
επιδόσεις του
εκπαιδευτικού
συστήματος.
Μολονότι η
Δανία
συνεχίζει να
δαπανά
γενναιόδωρα
για το εκπαιδευτικό
της σύστημα, τα
αποτελέσματα
της εκπαίδευσης
είναι απλώς
μέτρια σε
αρκετούς νευραλγικούς
τομείς και η
Δανία έχει το
τέταρτο
χαμηλότερο
επίπεδο
εκπαίδευσης
των νέων στην
ΕΕ. Το 2009, μόνο το 70,1 % του
πληθυσμού
ηλικίας 20-24 ετών είχε
ολοκληρώσει
τουλάχιστον
την ανώτερη
δευτεροβάθμια
εκπαίδευση
(έναντι μέσου
όρου στην ΕΕ 78,6 %) και
τα
αποτελέσματα
του PISA (Programme for International Student Assessment - Πρόγραμμα
Διεθνούς
Αξιολόγησης
Μαθητών) είναι
μέτρια. Τα
ποσοστά
εγκατάλειψης του
σχολείου και των
επαγγελματικών
ιδρυμάτων
είναι σχετικά
υψηλά, με ποσοστό
σχεδόν 50% στην
επαγγελματική
εκπαίδευση
νέων να εγκαταλείπουν
πρόωρα.
Επιπλέον, μετά
από 10 έτη αφ’ ότου
τελείωσαν το
δημοτικό
σχολείο,
περίπου 20% των
νέων δεν
ολοκληρώνουν
τη φοίτησή
τους στο
λύκειο. Η
βελτίωση της
ποιότητας του
εκπαιδευτικού
συστήματος θα
βοηθήσει
επίσης την
πρόληψη
μελλοντικών
ανισοτήτων
όσον αφορά τις δεξιότητες
στην αγορά
εργασίας, που
σήμερα οδεύει
προς ένα ενδεχόμενο
πλεόνασμα
ανειδίκευτων
εργαζομένων ταυτόχρονα
με έλλειψη
ειδικευμένων
εργαζομένων. Η
αύξηση της
παραγωγικότητας
υπήρξε
ιδιαίτερα χαμηλή
στους τομείς
των κατασκευών
και των
υπηρεσιών.
Αυτό παρατηρείται
ιδίως στις
τοπικές
υπηρεσίες, τον
τομέα λιανικής,
το
χονδρεμπορικό
εμπόριο και
τις προσωπικές
υπηρεσίες,
όπου ο χαμηλός
βαθμός
ανταγωνισμού
σε ορισμένους
τομείς, για
παράδειγμα
υψηλοί φραγμοί
εισόδου στην
αγορά,
ενδέχεται να
οδηγήσουν σε
μη βέλτιστη
κατανομή των
πόρων. Οι νόμοι
για τη
διαίρεση σε
ζώνες είναι
αυστηροί, και περιορίζουν
τη δυνατότητα
επίτευξης
οικονομιών
κλίμακας στον
τομέα του
λιανικού
εμπορίου. Για να
αντιμετωπίσει
το γεγονός ότι
οι ανοικτές
δημόσιες
συμβάσεις
καλύπτουν μόνο
περίπου το 25% των
δημοσίων συμβάσεων,
η κυβέρνηση
δρομολόγησε
μια στρατηγική
που στοχεύει
στην αύξηση
του
ανταγωνισμού
στις δημόσιες
υπηρεσίες μέσω
σταδιακής
αύξησης των
δημοσίων
συμβάσεων
στους δήμους
και τις
περιφέρειες, και
έθεσε ένα νέο
στόχο για τους
δήμους, σύμφωνα
με τον οποίο
εντός του 2015 το 31,5%
όλων των
συμβάσεων θα πρέπει
να είναι
δημόσιες.
(13)
Ο
δανεισμός των
νοικοκυριών σε
σχέση με το ΑΕΠ
είναι ο
υψηλότερος
στην ΕΕ. Η
αύξηση των
επιπέδων του
χρέους, το οποίο
τροφοδοτήθηκε
από την έξαρση
σε επενδύσεις
στην κατοικία
μεταξύ 2004 και 2007, δημιουργεί
δυνητικούς
κινδύνους για
την οικονομία
και τη
δημοσιονομική
σταθερότητα.
Παρόλο που αυτοί
οι κίνδυνοι
μετριάζονται
από τα
χαρακτηριστικά
της πολύ
εξελιγμένης
αγοράς
ομολόγων της
Δανίας που
εξασφαλίζονται
με υποθήκη και
από μια
συνολικά
εύρωστη
οικονομική
κατάσταση της
πλειονότητας
των
νοικοκυριών
(όπου το ενεργητικό
υπερβαίνει
κατά πολύ το
παθητικό) τα
μέτρα που
εφαρμόστηκαν
για τον περιορισμό
των
προκυκλικών
διακυμάνσεων
των τιμών κατοικίας
μετά τη
διόρθωση αυτών
των τιμών
είναι περιορισμένα.
(14)
Η Δανία
ανέλαβε
ορισμένες
δεσμεύσεις στο
πλαίσιο του Συμφώνου
για το Ευρώ +[4]. Όσον
αφορά τη
βελτίωση της
δημοσιονομικής
διατηρησιμότητας,
επετεύχθη
συμφωνία για τις
αυστηρότερες
κυρώσεις που
προβλέπονται
στη νομοθεσία σχετικά
με τον έλεγχο
των δαπανών σε
τοπικό
επίπεδο. Η
κυβέρνηση
υπέβαλε
πρόταση για
καθεστώς
προικοδότησης
της
διευκόλυνσης
παροχής
ιδιωτικών
ενισχύσεων σε
προβληματικές τράπεζες
και για τη
βελτίωση της
δημοσιονομικής
σταθερότητας.
Τα μέτρα για
την απασχόληση
εστιάζονται
στην ενίσχυση
της
απασχόλησης
μέσω παράτασης
της επαγγελματικής
ζωής. Όσον
αφορά την
ενίσχυση της
ανταγωνιστικότητας,
ένα πακέτο για
τον
ανταγωνισμό με
ουσιαστικές
πρωτοβουλίες
στοχεύει
κυρίως στους
τομείς
κατασκευών και
υπηρεσιών.
Αυτές οι
δεσμεύσεις
αναφέρονται στους
τέσσερις
τομείς του Συμφώνου.
Συνολικά, τα
μέτρα
συμπίπτουν με
εκείνα που
ελήφθησαν για
τη συνέχιση
της ετήσιας
επισκόπησης
ανάπτυξης και σημειώνουν
πρόοδο όσον
αφορά την
επίτευξη των
στόχων του
Ευρώπη 2020, ιδίως
στον τομέα της
απασχόλησης.
Μολονότι έχουν
ήδη ληφθεί ορισμένες
από τις
εξαγγελθείσες
δεσμεύσεις,
πρέπει να
εφαρμοστούν
στο εγγύς
μέλλον
σημαντικά
μέτρα για τη
βελτίωση της
ενίσχυσης της
δημοσιονομικής
πειθαρχίας (σε
τοπικό
επίπεδο) και τη
βελτίωση της
απασχόλησης.
Αυτές οι
δεσμεύσεις
έχουν αξιολογηθεί
και έχουν
ληφθεί υπόψη
στις συστάσεις.
(15)
Η
Επιτροπή έχει
αξιολογήσει το
πρόγραμμα
σύγκλισης και
το εθνικό
πρόγραμμα
μεταρρυθμίσεων,
συμπεριλαμβανομένων
των δεσμεύσεων
για το Σύμφωνο
για το Ευρώ+[5]. Έχει
λάβει υπόψη,
όχι μόνο τη
σημασία τους
για μια διατηρήσιμη
δημοσιονομική
και
κοινωνικοοικονομική
πολιτική στη
Δανία, αλλά και
την εκ μέρους
τους τήρηση
των κανόνων
και
κατευθυντηρίων
γραμμών της ΕΕ,
δεδομένης της
ανάγκης να
ενισχυθεί η
συνολική
οικονομική
διακυβέρνηση
της Ευρωπαϊκής
Ένωσης, μέσω
της συνεκτίμησης
στοιχείων σε
επίπεδο ΕΕ
κατά τη διαμόρφωση
των
μελλοντικών
εθνικών
αποφάσεων. Υπό
το πρίσμα αυτό,
η Επιτροπή
θεωρεί ότι
πρέπει να
καταβληθούν
συνεχείς και
φιλόδοξες
προσπάθειες
δημοσιονομικής
σταθεροποίησης
το 2011 και
μετέπειτα. Θα
πρέπει επίσης
να ληφθούν συμπληρωματικά
μέτρα για την
περαιτέρω
αύξηση της
προσφοράς εργασίας
μέσω μείωσης
των πρόωρων
συνταξιοδοτήσεων
και στόχευσης
συγκεκριμένων ομάδων,
τη βελτίωση της
ποιότητας της
εκπαίδευσης, την
ενίσχυση του
ανταγωνισμού
σε νευραλγικούς
τομείς και τη σταθεροποίηση
της αγοράς
ακινήτων.
(16)
Βάσει
αυτής της αξιολόγησης,
και
λαμβάνοντας
υπόψη τη
σύσταση του
Συμβουλίου
δυνάμει του
άρθρου 166
παράγραφος 7
της συνθήκης
για τη λειτουργία
της Ευρωπαϊκής
Ένωσης της 2ας
Ιουνίου 2010, το
Συμβούλιο
εξέτασε την
επικαιροποίηση
για το 2011 του
προγράμματος
σύγκλισης της
Δανίας και η γνώμη
του[6]
αντανακλάται
ιδίως στη
σύστασή του
που διατυπώνεται
στο σημείο (1)
κατωτέρω.
Λαμβάνοντας
υπόψη τα
συμπεράσματα
του Ευρωπαϊκού
Συμβουλίου της
25ης Μαρτίου 2011,
το Συμβούλιο
εξέτασε το
εθνικό πρόγραμμα
μεταρρυθμίσεων
της Δανίας.
ΣΥΝΙΣΤΑ
να αναλάβει η
Δανία δράση
κατά την
περίοδο 2011-2012 για:
(1)
Να υλοποιήσει
τα μέτρα
δημοσιονομικής
σταθερότητας
το 2011 και 2012 όπως
έχουν
προγραμματιστεί
και να
διορθώσει το
υπερβολικό
έλλειμμα εντός
του 2013. Να επιταχύνει
τη μείωση του
δημοσίου
ελλείμματος εάν
οι οικονομικές
περιστάσεις
βελτιωθούν σε
σύγκριση με
εκείνες που
αναμένονται
σήμερα. Να
ενισχύσει τον
έλεγχο των
δαπανών καθορίζοντας
δεσμευτικά
πολυετή όρια
δαπανών για
την τοπική,
περιφερειακή
και κεντρική
κυβέρνηση, τα
οποία συνάδουν
με τους
συνολικούς
μεσοπρόθεσμους
στόχους του
γενικού
προϋπολογισμού.
(2)
Να προβεί
στη σταδιακή
κατάργηση όπως
έχει
προγραμματιστεί
του καθεστώτος
εθελοντικής
πρόωρης
συνταξιοδότησης
(VERP), στη μεταρρύθμιση
των συντάξεων
αναπηρίας και σε
καλύτερα
στοχευμένα
καθεστώτα
επιδοτούμενης
απασχόλησης,
(το σύστημα «flex-job»)
όσον αφορά τις
πιο ευάλωτες
ομάδες του
πληθυσμού.
(3)
Να
επιταχύνει την
εφαρμογή των μεταρρυθμίσεων
για τη
βελτίωση της
ποιότητας του
εκπαιδευτικού
συστήματος. Να
μειώσει τα
ποσοστά διακοπής
της φοίτησης,
ιδίως στον
τομέα της
επαγγελματικής
εκπαίδευσης,
και να αυξήσει
τον διαθέσιμο
αριθμό θέσεων
μαθητείας.
(4)
Να λάβει
μέτρα για την
άρση των φραγμών
στον ανταγωνισμό,
ιδίως στις
τοπικές
υπηρεσίες και
στον τομέα
λιανικής,
επανεξετάζοντας
τη νομοθεσία
για τη χρήση
της γης και
ανοίγοντας στον
ανταγωνισμό τις
δημόσιες
συμβάσεις
στους δήμους
και στις
περιφέρειες.
(5)
Να
στηρίξει την
υπό εξέλιξη σταθεροποίηση
της αγοράς ακινήτων
μετά την
πρόσφατη
διόρθωση των
τιμών, λαμβάνοντας
παράλληλα
προληπτική
δράση για την
ενίσχυση της
μεσοπρόθεσμης
σταθερότητας
της αγοράς
κατοικίας και
του
χρηματοπιστωτικού
συστήματος
συμπεριλαμβάνοντας
μεταρρυθμίσεις
των συστημάτων
φορολόγησης
των ενυπόθηκων
δανείων και
της
ιδιοκτησίας.
Βρυξέλλες,

                                                                       Για
το Συμβούλιο
                                                                       Ο
Πρόεδρος
[1]               ΕΕ L 209, της 2.8.1997, σ.
1.
[2]               ΕΕ C , , σ.
[3]               Διατηρούνται
για το 2011 με την
απόφαση 2011/308/ΕΕ
του Συμβουλίου,
της 19ης Μαΐου 2011.
[4]               Για
περισσότερες
λεπτομέρειες
για τις
δεσμεύσεις που
ανελήφθησαν
στο πλαίσιο
του συμφώνου
για το ευρώ βλ.
SEC(2011) 713.
[5]               SEC(2011) 713.
[6]               Που
προβλέπεται
στο άρθρο 9
παράγραφος 3
του κανονισμού
(EΚ) αριθ. 1466/97 του
Συμβουλίου.